Nove mogućnosti za zapošljavanje Roma i drugih marginalizovanih grupa u vreme kovid krize - KruševacGrad\nZa 35 pripadnika romske nacionalne manjine i drugih marginalizovnih grupa sa teritorije grada Kruševca, koji su se usled pandemije korona virusa našli u teškoj materijalnoj situaciji, biće omogućen dodatni angažman kroz „Cash for work“ poslove, nalik javnim radovima. U okviru ovog projekta koji inače obuhvata 18 lokalnih samouprava, u Kruševcu će uskoro biti raspisan konkurs za organizacije civilnog društva kao i za privrednike koji žele da angažuju Rome i druge pripadnike marginalizovanih grupa u okviru javnih radova\nProjekat „Poboljšanje uslova života Roma i Romkinja i drugih marginalizovanih grupa u 18 jedinica lokalne samouprave u vreme pandemije COVID-19“, koji realizuje GIZ (Nemačka razvojna saradnja) uz podršku NALED-a (Nacionalna alijansa za lokalni ekonomski razvoj), nedavno je predstavljen javnosti.\nNa konferenciji „Inkluzija – solidarnost i potencijal za razvoj“, koju su GIZ i NALED organizovali zajedno sa Asocijacijom koordinatora za romska pitanja, iznet je podatak da je tokom prvog talasa pandemije korona virusa došlo do otpuštanja oko 200 hiljada ljudi ili 8 odsto zaposlenih u Srbiji, a da se neizvesnost na tržištu rada posebno negativno odražava na Rome, Romkinje i druge marginalizovane grupe.\n– Pandemija kovid-19, sa kojom se suočavamo, unela je veliku neizvesnost u svakodnevni život lokalnih zajednica. Marginalizovane grupe poput zajednice Roma, žena i devojčica, starijih osoba i osoba sa invaliditetom posebno su osetljive i trpe značajne posledice ove situacije. Imajući u vidu krizu sa pandemijom, postoji očigledna potreba za bolje koordinisanim odgovorom lokalnih samouprava kako bi se pomoglo njihovim lokalnim zajednicama, a posebno onima koji su najviše pogođeni trenutnom situacijom – izjavio je ambasador Savezne Republike Nemačke u Srbiji Tomas Šib.\nMinistarka za rad, zapošljavanje, boračka i socijalna pitanja, Darija Kisić Tepavčević istakla je da su zapošljavanje i pomoć u zapošljavanju najvažniji putevi izlaska iz začaranog kruga siromaštva.\n– Već nekoliko godina broj Roma na evidenciji Nacionalne službe za zapošljavanje kreće se oko cifre od 25.000. Mere socijalne pomoći tiču se najsiromašnijih delova stanovništva i romske porodice su najbrojniji korisnici ovog vida podrške. Nadam se da ćemo nakon završetka projekta, u avgustu 2021. godine, moći da kažemo da smo u teškom periodu pandemije uspeli da posebnim merama osnažimo i zaposlimo Rome i Romkinje i pripadnike i pripadnice drugih marginalizovanih grupa i ojačamo njihov položaj u Republici Srbiji – rekla je ona.\nPodrška radnom angažovanju predviđena je u Vranju, Pirotu, Aleksincu, Kragujevcu, Subotici i Kruševcu gde će priliku za radno angažovanje dobiti 210 teže zapošljivih lica, dok će oko 300 Roma i drugih osoba iz marginalizovanih grupa pohađati obuke za aktivno traženje posla kako bi obezbedili svoju dugoročnu zapošljivost.\nDrugi deo projekta, koji za cilj ima informisanje o merama prevencije i oporavka od korona virusa, biće realizovan u 18 gradova i opština među kojima je i Kruševac i njime će biti obuhvaćeno 3.500 romskih porodica.\n– Prema zvaničnim podacima, Roma u Srbiji ima približno 150 hiljada, a nezvanično i do četiri puta više. Kako bi se ostvarila bolja komunikacija sa romskom populacijom i brže reagovalo na njihove potrebe, plan projekta je da u svakoj od 18 lokalnih samouprava, u saradnji sa Asocijacijom koordinatora za romska pitanja, budu angažovani i obučeni lokalni medijatori koji će u kontinuiranom radu sa osetljivim grupama raditi na njihovom informisanju i osnaživanj – kazala je Violeta Jovanović, izvršna direktorka NALED-a.\nMere prevencije, infromisanje i obuke kao odgovor na sve veću prisutnost virusa, sprovodiće se u Apatinu, Baču, Beogradu, Novom Beogradu i Zvezdari, Kraljevu, Novom Pazaru, Požarevcu, Raškoj, Somboru, Valjevu, Vršcu, Vranju, Pirotu, Aleksincu, Kragujevcu, Subotici i Kruševcu.\nZa samo jedan dan 224 novoobolelih u Okrugu\n14.09.2021 0 137\n09.09.2021 0 269\n08.09.2021 1 439\n07.09.2021 0 252\n27.08.2021 0 248\n21. septembra 2021., 07:47


Najava događaja za 8. septembar 2019. godine\nIzvor: Capital.ba, 08.Sep.2019, 07:00 (ažurirano 02.Apr.2020.)\nSOLUN – Ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević prisustovaće 84. Međunarodnom sajmu preduzetništva i inovacija, na kojem će se predstaviti oba javna univerziteta iz Republike Srpske. BRČKO – U 10.00 časova izjave za novinare povodom dodjele sertifikata o završenoj Političkoj akademiji Partije demokratskog progresa /PDP/ polaznicima četvrte generacije akademije. Certifikate će dodijeliti predsjednik PDP-a Branislav >> Pročitaj celu vest na sajtu Capital.ba << Borenović. /hotel “Jelena”/ TITEL – U 10.00 časova predsjednik Srbije Aleksandar Vučić prisustvovaće Združenoj taktičkoj vježbi sa bojevim gađanjem “Begej 2019”, na privremenom poligonu “Titel”. Чланак Najava događaja za 8. septembar 2019. godine се појављује прво на INFORMACIJA JE KAPITAL - Capital.ba.\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević prisustvovao je svečanoj ceremoniji otvaranja 84. Međunarodnog sajma preduzetništva i inovacija u Solunu, gdje je posjetio štandove univerziteta u Banjaluci i Istočnom ..


Marija Draženović Đorđević - Prva ratna pilotkinja\nMarija Draženović Đorđević (1924-1990) bila je prva žena pilot Ratnog vazduhoplovstva NOVJ i Jugoslovenske armije, koja je u sastavu 113. lovačkog puka učestvovala u Drugom svetskom ratu u borbama na Sremskom frontu 1945. godine.\n02. novembar 2017. 08:00\nRođena je u Osijeku, ali se vrlo rano preselila u Borovo gde se njen otac zaposlio u fabrici obuće “Bata”. Prvi put je letela još kao devojčica, kada je sa osnovnom školom išla u obilazak aerodroma. U Borovu je sa nepunih petnaest godina završila pilotsku obuku vešto letevši Zlinom XII. Diplomu je dobila kao najmlađi pilot u Jugoslaviji i među muškarcima i među ženama. Dve godine je radila kao turistički pilot i trebalo je da postane inspektor kada je izbio Drugi svetski rat.\nTada je sa roditeljima od ustaških snaga pobegla u Šabac i tamo ostala do oktobra 1944. Odazvavši se vrhovnoj komandi NOVJ, prošla je kratku obuku u Pančevu, gde je po završetku raspoređena u 113. lovački puk u Rumi. Letela je na Polikarpovu Po-2i Jakovljevu Jak-9 prevozivši poštu i lekove. Ali Marija Draženović, želeći da se direktno bori protiv okupatora, jednom prilikom je ukrala avion Iljušin Il-2 Šturmovik i dejstvovala po prvim linijama fronta. Pilotski velikan i komandant 113. lovačkog puka, Arsenije Arsa Boljević ju je od tada uvek vodio u paru, pa čak i kada je bilo u pitanju bombardovanje nemačkog voza kod Vinkovaca. To je bio prvi borbeni let jedne žene na Balkanu, nakon čega je učestvovala u još 60 borbi i zadataka. Nakon rata njen puk je prebačen u Skoplje, gde je letela ravnopravno i uz poštovanje muških kolega sve do 1947. godine kada je napustila vojnu karijeru i posvetila se porodici.\nDiana Budisavljević: Heroina\nKako su žene uzdrmale Holivud\nOvo je heroj, a ne udbaski nazovi kriminalci koji kradu i ubijaju civile... Vecna slava i hvala!!\nPilotkinja! Kako znate da je imenica ženskog roda izvedena od reči pilot pilotkinja? Da li zaista mislite da su polovi ravnopravni ukoliko imenice imaju uvek muški i ženski rod, kako bi se zvalo dete koje pilotira - pilotče? Šta bi ova žena, Marija, rekla kada bi je oslovili sa pilotkinja? Ne znam i pitam se da li ce to zaživeti u jeziku i da li ce popraviti stanje u vezi sa ravnopravnošću polova.....\nA setilo se žene tek kada je postala PILOTKINJA! Šta je do sada bila?


Vreme 1031 - Vreme film i RTS predstavili: Dokumentarac o 5. oktobru\nU utorak, 5. oktobra, na prvom programu Radio-televizije Srbije prikazan je dokumentarni film Konačni obračun o danu koji je, pre deset godina, označio kraj vladavine Slobodana Miloševića. Autori ovog filma su Filip Švarm i Radoslav Ćebić, novinari "Vremena", producent Radio-televizija Srbije, a izvršni producent Vreme film.\nIako se o 5. oktobru, onome što se tog datuma dešavalo i što mu je prethodilo i ranije mnogo govorilo, brojna pitanja su ostala otvorena u prethodnih deset godina. Malo toga se znalo o tome šta se zaista događalo u "polugama sile" poput policije, Vojske Jugoslavije, Državne bezbednosti, Jedinice za specijalne opercije (JSO), uloge inostranog faktora u petooktobarskim događajima. Još manje se znalo o aktivnostima Slobodana Miloševića i Mire Marković u tim dramatičnim danima – ko je sve bio u vili Mir u noći između 5. i 6. oktobra, o čemu se tamo razgovaralo i kakvo je bilo raspoložonje, kako je izgledala primopredaja vlasti između Miloševića i Vojislava Koštunice.\nBez odgovora su ostala pitanja da li je Demokratska opozicija Srbije (DOS) bila spremna da se tog dana i oružjem suprotstavi nasilju režima Slobodana Miloševića, gde se i s kim se od lidera DOS-a i predstavnika nevladinih organizacija sastajao Vilijam Montgomeri, potonji američki ambasador u Beogradu, koliki je bio iznos finansijske podrške Miloševićevim protivnicima, u kakve su svrhe te pare trošene i da li je DOS ikad napravio završni obračun. Nije se mnogo više znalo ni o onome što je pratilo dramatične događaje poput izlaska kolone tenkova na beogradske ulice, boravku načelnika Državne bezbednosti Radomira Markovića u Generalštabu Vojske Jugoslavije u noći između 5. i 6. oktobra, trenutku kada su Jedinica za specijalne operacije i Vojska stajale jedna naspram druge sa uperenim oružjem…\nU filmu Konačni obračun su svoje odgovore na otvorena pitanja i svoje viđenje kontroverzi koje prate 5. oktobar dali brojni neposredni akteri tadašnjih događaja, poput Vojislava Koštunice, Velimira Ilića i Nebojše Čovića iz tadašnje Demokratske opozicije Srbije (DOS), Ivice Dačića (SPS), Ljubiše Ristića (JUL), generala Božidara Delića (Beogradski korpus Vojske Jugoslavije), Gorana Radosavljevića Gurija (MUP Srbije), generala Aleksandra Vasiljevića (Uprava bezbednosti Vojske Jugoslavije), Hadži Dragana Antića (Politika), ambasadora Vilijema Montgomerija (Kancelarija SAD za Balkan u Budimpešti).


Vlada FBiH će s dva miliona KM podržati projekte razvoja tuzlanskog aerodroma – Biznis.ba\nobjavljeno 04. apr 2022. u 14:24\nFederalni premijer Fadil Novalić sa saradnicima boravio je u posjeti Vladi Tuzlaskog kantona, gdje je razgovarano o kapitalnim projektima i putnoj deblokadi najmnogoljudnijeg kantona u Federaciji Bosne i Hercegovine.\nZajednički smo izrazili volju da u okviru mogućnosti maksimalne napore uložimo kako bismo određene aktivnosti i ciljeve realizovali što prije.\nPored navedenog, ukazali smo na potrebu rješavanja pitanja trenutne problematike kada je riječ o Univerzitetsko kliničkom centru Tuzla i potrebe da potpišemo zajednički sporazum koji će regulisati međusobne odnose, a onda da se krene putem imenovanja upravnog odbora koji će biti u skladu sa zakonskim rješenjima – izjavio je premijer Tuzlanskog kantona Irfan Halilagić.\nOn je kazao da je premijer Novalić obećao pomoć u realizaciji projekata Međunarodnog aerodroma Tuzla koji se tiču kapitalnih ulaganja.\n– Ovo mi zovemo tehničkim sastankom Vlade TK i Skupštine TK s Vladom FBiH vezano za direktnu konzumaciju sredstava tamo gdje se može sastaviti Vlada TK i Vlada FBiH. Zato je bilo govora o zdravstvu jer kroz novi zakon o konsolidaciji zdravstva imamo taj odnos u Bolnici Gračanica i UKC Tuzla. Bilo je govora o MAT-u, mi ćemo nastaviti finansirati to sa dva miliona, to su naše mogućnosti – rekao je premijer Novalić.\nKako je naveo, prioritet federalnog djelovanja trenutno je magistralna cesta od Živinica do aerodroma kako bi aerodrom postavili u što bolju poziciju, a naravno tu je i rješavanje pitanja modernog parkinga.\nGovora je bilo i o regionalnim cestama, pitanjima povratnika, kretanjima Budžeta Tuzlanskog kantona s obzirom na potporu Vlade Federacije BiH u ovoj i narednoj godini.


Otvorene prijave za petu Rails Girls radionicu u Beogradu | Adria Daily\nNalazite se na:Početna»Društvo»Otvorene prijave za petu Rails Girls radionicu u Beogradu\nOd Snežana Subotić izbačeno\t 24. novembra 2015. Društvo, IT&Tehnologija\nKako interesovanje za učešće u Rails Girls Beograd radionicama ne jenjava, nastavalja se širenje ove male zajednice koja je počela sa svojim aktivnostima 2013. godine. Od tada održano su četiri radionice, po dve godišnje, kroz koje je prošlo preko 100 učesnica i ljudi zainteresovanih da nauče Ruby on Rails i/ili podele svoje znanje. Pored ovoga, organizovano je i nekoliko follow up-ova, a ono što je još važnije je da su se neke od učesnica vratile kao mentorke.\nRails Girls Beograd će se ovoga puta okupiti u novootvorenom Startit centru, mestu upravo namenjenom jačanju domaće IT zajednice, i to 12. i 13. decembra. Zahvaljujući Toschas Labs-u koji će se ove godine pridružiti i kao deo mentorskog tima, učesnice će imati priliku da prisustvuju besplatnoj dvodnevnoj radionici na kojoj će savladavati osnovna znanja o korišćenju Ruby on Rails-a.\nBuduće polaznice ne moraju da imaju prethodno znanje ili iskustvo kako bi učestvovale u radionici, a mogu se se prijaviti do 5. decembra OVDE ili putem sajta organizatora, gde će pronaći i ostale informacije u vezi sa narednim događajem.\nRails Girls Beograd deluju kao deo globalne Rails Girls zajednice koja širom sveta okuplja devojke i žene sa ciljem da im približe informacione tehnologije kroz dvodnevnu radionicu o web programiranju koristeći Ruby on Rails.\nPored upoznavanja sa ovom oblasti, ovo je prilika i za one koje su već u IT vodama da se susretnu sa novim programskim jezikom, koji danas postaje sve traženiji.\nOvakav pristup radu, uz konstantnu mentorsku pomoć pruža mogućnost za otkrivanje novih interesovanja i dobru osnovu za kasniji samostalni rad. Samim tim uče se prvi koraci u web programiranju i otkrivaju načini za realizovanje sopstvenih ideja kroz pravljenje bloga, sajta, web aplikacije koristeći Ruby programski jezik.\nPored radionica, Rails Girls Beograd su nedavno organizovale i Ada Lovelace dan, posvećen pionirki programiranja gde su imale priliku da govore žene koje su postigle izvanredne rezultate na domaćem polju nauke i IT-a. Cilj je da i u buduće bude još više ovakvih programa koji bi podsticali žene na aktivnije učešće u IT sektoru.\nViše informacija o narednoj radionici zakazanoj za decembar možete naći na sajtu organizatora ili na njihovoj Fejsbuk stranici.\nPrethodni članakGeekstone najavio predavače!\nSledeći članak Otvorena izlozba Mit o Pegazu\n22. februara 2021. 1


I. Đ. 4. maja 2017. 19:53\nAmerički predsednik Donald Tramp potpisao je danas izvršnu uredbu o verskim slobodama, čiji je cilj da se ublaži zabrana političke aktivnosti crkava i drugih institucija, koje su oslobođene od plaćanja poreza.\nRojters naglašava da uredba ne uključuje odredbe o omogućavanju vladinim agencijama i preduzećima da uskrate usluge homoseksualcima u ime verske slobode, od čega su strahovale pojedine grupe za zaštitu građanskih sloboda i prava homoseksualaca.\n„Nećemo više dozvoliti da verski lideri da budu mete, zlostavljani ili ućutkivani“, poručio je Tramp na ceremoniji potpisivanja uredbe u Beloj kući.\nPrema američkom poreskom zakonu, institucijama koje su oslobođene od plaćanja poreza, kao što su crkve, zabranjeno je da učestvuju u političkoj kampanji ili podržavaju nekog od kandidata za predsednika.\nTrampu je potrebno odobrenje Kongresa SAD da bi mogao da ukine amandman, ali on može naložiti svojoj administraciji da ga ne sprovodi putem izvršne uredbe.


* Cikotić: Pojačat ćemo kontrolu granice prema Srbiji i Crnoj Gori\nMinistar sigurnosti u Vijeću ministara BiH Selmo Cikotić rekao je nakon dvodnevne posjete Unsko-sanskom kantonu da će jedan od prioriteta, kako bi se kontrolisao i smanjio ulazak migranata u BiH iz pravca Srbije i Crne Gore, biti pojačana kontrola istočne granice.\nCikotić, koji je jučer boravio na području Bihaća, a danas na području Velike Kladuše, gdje je o eskalaciji migrantske krize razgovarao s kantonalnim i lokalnim zvaničnicima, te obišao kamp u selu Lipa i kamp "Miral", istakao je da mu je nakon ove posjete jasnija situacija na području Unsko-sanskog kantona.\n"Dogovorili smo određene mehanizme i konkretniju i efikasniju saradnju lokalnih i kantonalnih vlasti s institucijama BiH kako bi građani osjetili veći stepen sigurnosti", rekao je Cikotić.\nOn je napomenuo da je cilj da se u budućnosti migrantskom krizom upravlja s nivoa BiH i da se tako rasterete kantonalne vlasti, te istakao da "nema mađioničarski štapić" i da će se rezultati budućih aktivnosti na prevenciji migrantske krize osjetiti za izvjesno vrijeme.\n"Nastojat ćemo da iz domaćih i međunarodnih fondova povećamo ukupan iznos budžetskih sredstava za ove aktivnosti, probat ćemo da popravimo koordinaciju između policijskih agencija u BiH koje nedovoljno sarađuju, kako bi se teret migrantske krize rješavao na teritoriji cijele BiH. Uvest ćemo i sistem kontrole svih institucija koje su odgovorne za ovo pitanje da bi se sankcionisao nerad i neodgovornost", istakao je Cikotić.\n"Imamo obećanje EU da će podržati opremanje i obuku institucija BiH koje su zadužene za kontrolu granice, tako da očekujemo pomoć sa te strane. Međutim, smatram da i mi sami imamo još mnogo kapaciteta koje možemo iskoristiti", kazao je Cikotić.


Banjaluka: Počela kampanja “Kad pijem – ne vozim” – mojKontakt portal – Radio Televizija Kontakt\nBanjaluka: Počela kampanja “Kad pijem – ne vozim”\nOd 01.juna 2016. godine do kraja mjeseca, na području Grada Banja Luka realizuje se kampanja “KAD PIJEM – NE VOZIM”, koju podržava kompanija Molson Coors i brend Jelen pivo. Kampanja ima za cilj promovisanje i podsticanje odgovornog konzumiranja piva, odnosno edukaciju javnosti o neodgovornom konzumiranju alkohola za vrijeme vožnje.\nCilj kampanje je podizanje svijesti, promjene ponašanja, stavova i navika vozača, te upućivanje apela građanima da ne učestvuju u saobraćaju ukoliko su pod uticajem alkohola. Dugoročni cilj kampanje je da se poveća nivo bezbjednosti saobraćaja i kvaliteta života u našem gradu.\nVladimir Rosić, regionalni trade marketing menadžer kompanije Molson Coors za RS-BiH je istakao: “KAD PIJEM – NE VOZIM”, je još jedan u nizu društveno – odgovornih projekata kojima se želimo pozicionirati kao prvi i vodeći glas odgovornog konzumiranja piva u našem društvu. Kao lideri na pivarskom tržištu imamo i dodatnu odgovornost u vezi načina kako naši potrošači koriste naše proizvode. Sam naziv i slogan “KAD PIJEM – NE VOZIM” jasno odražava i stav naše kompanije, a to je da nije sigurno voziti i konzumirati alkohol. Prošle godine smo bili partneri kampanje „Alkohol+volan=ubitačna kombinacija“ koju je organizovala Agencija za bezbjednost saobraćaja Republike Srpske i namjeravamo nastaviti podržavati akcije koje imaju za cilj odgovornu konzumaciju i bezbjednost u saobraćaju.”\nKampanja je počela distribucijom informativnih letaka sa porukama kampanje, a sutra je na Trgu Krajine sa početkom u 12 časova predviđeno druženje sa građanima i medijima, isprobavanje tzv. “pijanih naočara”, podjela promotivnog materijala (majice, leci). Kampanja će biti promovisana i na koncertu “Rok veče” koje se održava 09. juna na Akvani, kao i u Banjalučkim ugostiteljskim objektima vikendima tokom mjeseca juna. Takođe, kampanja će biti vidljiva i u vozilima javnog prevoza na području Grada Banja Luka, s obzirom da će vozači pojedinih gradskih linija nositi promotivne majice sa sloganom kampanje.\nAplikacija koja uči djecu da pišu ćirilicu\nStarac u autobusu masturbirao pred maloljetnicom


M!M organizuje trening o istraživačkom novinarstvu – Mladi Nikšića\nNVO Mladiinfo Montenegro organizuje dvodnevni trening za novinare o istraživačkom novinarstvu u hotelu “Trim”, koji će se održati 21. i 22. januara 2017. godine, sa početkom u 11 časova.\nTrening predstavlja drugu aktivnost u okviru projekta „Penicilin za korupciju“ koji je podržan kroz program “Misli lokalno-djeluj lokalno! Borba protiv korupcije na lokalnom nivou” koji sprovodi Centar za građansko obrazovanje (CGO), u saradnji sa NVO “Bonum” iz Pljevalja, NVO Inkubator iz Kotora i NVO, Centar za istraživačko novinarstvo (CIN) iz Podgorice, a koji finansira Evropska unija.\nGeneralni cilj projekta “Penicilin za korupciju” je smanjenje korupcije u zdravstvu u opštini Nikšić, prevencija i sužavanje prostora za pojavu koruptivnih radnji, vršenjem monitoringa i objavljivanjem istraživačkih tekstova na osnovu prikupljenih informacija.\nTrening je namijenjen mladim novinarima koji će biti uključeni u realizaciju projekta, njih troje, a baviće se istraživačkim novinarstvom, sa fokusom na oblast zdravstva. Oni će imati priliku da od iskusnih novinara nauče razliku uzmeđu istraživačkog i „običnog“ novinarstva, upoznaju se sa zakonodavnim okvirom, kao i identifikuju potencijalne teme na kojima će raditi. Planirano je, takođe, da nastane pet istraživačkih priča o nepravilnostima i korupciji u zdravstvenim ustanovama u opštini Nikšić.\nUčesnici su prethodnog mjeseca pohađali obuku iz oblasti monitoringa zdravstvenih ustanova, a od prvog februara počeće rad na terenu. Njihovi zadaci biće izvještaji o nepravilnostima u radu Doma zdravlja, Opšte bolnice Nikšić i Specijalne bolnice Brezovik, kao i istraživačke priče koje će biti objavljene na portalu www.mladiniksica.me.\nProjekat će trajati četiri mjeseca, a njime želimo da poboljšamo kvalitet i bezbjednost zdravstvenih usluga, povećamo efikasnost zdravstvene zaštite, zadovoljstvo korisnika i pružaoca zdravstvenih usluga, u Nikšiću.\nAutobus za Vučje kreće u subotu


Svedok na suđenju Mladiću opisao pogubljenja na brani Petkovci | Institute for War and Peace Reporting\nOn i još jedan muškarac su preživeli tako što su se pravili da su mrtvi.\nRatko Mladić u sudnici Haškog tribunala (Photo: ICTY)\nJedan čovek, koji se za vreme srebreničkog masakra sakrio među leševima kako bi izbegao pogubljenje, ispričao je ove sedmice svoju priču na suđenju bivšem komandantu vojske bosanskih Srba, Ratku Mladiću.\nSvedok optužbe, koji je zbog zaštićenog statusa predstavljen kao RM-253, tvrdi da je odlučio da se preda nakon pada istočno-bosanske enklave Srebrenica 11. jula 1995. Tada su snage bosanskih Srba pozvale ljude da to učine, pri čemu su obećale da će prema njima postupati u skladu sa Ženevskom konvencijom.\nSvedok je ispričao kako je sa ostalim zarobljenicima bio odveden na fudbalsko igralište u Novoj Kasabi, gde se Mladić lično obratio njihovoj grupi. Nakon što je general otišao, svedokova grupa je – kako je rekao – bila primorana da provede noć u jednom kamionu, slušajući "viku i urlike" onih koji su ostali napolju.\nNakon toga, svedokova grupa je – kako je ispričao – bila odvedena u selo Petkovce, najpre u školu, a onda na jedno polje, nedaleko od brane. Prema izjavi koju je svedok dao, to polje je, u trenutku kada su došli, bilo "već prekriveno telima".\nSvedok je rekao da se bacio na zemlju čim su vojnici otvorili vatru na njegovu grupu. Potom je, nadajući se da će tako uspeti da preživi, sakrio glavu ispod nogu nekih zarobljenika koji su već bili mrtvi.\nKada su vojnici otišli, on se izvesno vreme – zajedno sa još jednim preživelim zarobljenikom – skrivao, da bi se potom njih dvojica zajedno uputili ka teritoriji koja je bila pod kontrolom bosanske vlade, u grad Tuzlu, gde su stigli dva dana kasnije.\nSvedok je ispričao kako su njih dvojica, dok su se skrivali, bili u prilici da vide "jedan kamion koji je skupljao tela u utovarivao ih na jedan traktor, koji ih je onda odvozio sa gubilišta ka brani".\nRM-253 je rekao da nijedan od njegovih rođaka koji su napustili Srebrenicu nije preživeo putovanje do Tuzle. On je izgubio "najmanje 20 članova porodice u genocidu".\nKao neko ko je u periodu od 1992. do 1996. bio komandant vojske bosanskih Srba, Mladić je optužen za planiranje i nadziranje masakra počinjenog nad preko 7,000 bošnjačkih muškaraca i dečaka, koje je njegova vojska zarobila u Srebrenici, jula 1995. godine.\nU optužnici mu se pripisuje i odgovornost za zločine genocida, progona, istrebljenja, ubijanja i prisilnog raseljavanja čime je "doprineo ostvarenju cilja – trajnog uklanjanja bosansko-hercegovačkih Muslimana i bosansko-hercegovačkih Hrvata sa teritorije na koju su pravo polagali bosanski Srbi".\nMladić je uhapšen u maju 2011., nakon što je 16 godina proveo u bekstvu.\nTokom unakrsnog ispitivanja, Mladićev advokat Dragan Ivetić je svedoku postavio pitanje u vezi sa izjavom u kojoj je Mladiću pripisao to da je navodno Bošnjake optužio da "šalju svoje žene na čuvanje UNPROFOR-u [mirovnim trupama], dok oni [pripadnici bosansko-muslimanske vojske] ubijaju Srbe".\nIvetić je pitao zbog čega je svedok to spomenuo samo u jednoj izjavi koju je dao tužilaštvu, a ne i u ostalima.\nSvedok je, međutim, uporno tvrdio da je dotični događaj spominjao "baš svaki put" kada je davao izjavu, počev od 1995. do danas.\nOn je potvrdio da je u vreme zarobljavanja zaista bio pripadnik vojske bosansko-hercegovačke vlade. Rekao je da je mobilisan neposredno po početku napada vojske bosanskih Srba na Srebrenicu.\nIvetić je primetio da je svedok citirao Mladića kako zarobljenicima obećava da će biti odvedeni u Bratunac i Kravicu "da se naspavaju i dobiju nešto hrane".\nSvedok je odgovorio kako ne može da se seti da li je Mladić u svom govoru spominjao konkretne lokacije, ali da je okrivljeni zarobljenicima svakako obećao da će biti prebačeni negde drugde.\nIvetić je pitao da li je istina da su mnogi bosanski Muslimani tokom bekstva pokušali da izvrše samoubistvo. Svedok je rekao da "neki očigledno jesu", ali da mu se ne čini da ih je bilo "mnogo".


Neobični turnir “Samoborska” nastavio da živi | Palelive.com\nPočetna Regija Foča Neobični turnir “Samoborska” nastavio da živi\nFOČA – Na igralištu Osnovne škole “Veselin Masleša” počeo je turnir u malom fudbalu “Samoborska 2021”, koji već tradicionalno organizuje omladina iz tog fočanskog naselja.\nOvaj tunir po mnogo čemu je poseban – igra se na košarkaškom terenu, ograđenim zidom škole sa jedne i metalnom ogradom sa druge strane, tako da nema izvođenja auta, osim kad lopta ode iza gola, pa je manje prekida i igra je mnogo dinamičnija, a golovi su šipke od košarkaših konstrukcija.\nU pravom smislu na ovom druženju ljubitelja fudbala dolazi do izražaja čuvena krilatica “važno je učestvovati”.\nTaj naziv opravdao je i ove godine – na turniru učestvuju 32 ekipe.\nPrethodni članakRealizacija projekata ukupne vrijednosti od oko 158 miliona KM\nNaredni članakBez novih slučajeva virusa korona


Promijeniti način izvještavanja o Sandžaku i Bošnjacima - Minority News\nU Glavnom uredu Vijeća je 22. februara održana javna tribina o izvještavanju srbijanskih medija o Sandžaku i Bošnjacima i informisanju na bosanskom jeziku u Srbiji koja je nosila naziv „Шта кажу вести? Zašto nema vijesti?“\nNa tribini je konstatovan negativan trend u izvještavanju beogradskih medija o Sandžaku i Bošnjacima te zaključeno da je potrebno promijeniti senzacionalistički pristup u izvještavanju i emitovati sadržaje koji su od stvarnog interesa za Bošnjake.\nU pogledu informisanja na bosanskom jeziku, istaknuta je potreba za uspostavljanjem redakcije na manjinskim jezicima pri Radio-televiziji Srbije kako bi se na najadekvatniji način ostvario javni interes u informisanju Bošnjaka ali i ostalih manjinskih zajednica.\nNa tribini su govorili Muhedin Fijuljanin, potpredsjednik BNV resorno zadužen za informisanje, Nedim Sejdinović, novinar i predsjednik Nezavisnog društva novinara Vojvodine i Medin Halilović, dugogodišnji dopisnik novinske agencije Anadolija.\nSkup je organizovan u okviru obilježavanja 21. februara – Međunarodnog dana maternjeg jezika. Pored tribine o informisanju, a povodom Svjetskog dana maternjeg jezika, Bošnjačko nacionalno vijeće organizuje i seminare iz oblasti obrazovanja u Novom Pazaru, Tutinu i Sjenici te okrugli sto iz oblasti službene upotrebe jezika i pisma.


Blic: Zapad dao Vučiću plan za Kosovo,"ako ne prihvati..." - MediaSfera\nSjedinjene Američke Države i zapadne zemlje dostavile su plan rešenja kosovskog problema predsedniku Srbije Aleksandru Vučiću, piše „Blic“. List navodi da je plan bolji po Srbiju od svih ranijih, ali da i dalje nije prihvatljiv za Vučića.\nList piše da Vučić nije zadovoljan planom, te da nije ništa odgovorio predlagačima. Napominje se i da je Zapad ignorisao stav državnog vrha da ne postoji prihvatljiva opcija ukoliko Priština dobije sve, a Beograd ništa.\nTagoviAleksandar Vučić Blic Kosovo SAD


1. decembar - Svetski dan borbe protiv side - Užice Oglasna Tabla\n1 децембра, 2018 0241\nSvetski dan borbe protiv side prvi put jeobeležen 1988. godine i prvi je ikada globalni dan zdravlja. Danas je nauka dosta napredovala u terapiji HIV-a i postoje zakoni koji štite osobe koje žive sa HIV-om. Ali i uprkos ovome, ljudi uglavnom ne znaju kako da zaštite sebe i druge od HIV-a i stigma i diskriminacija su ostali realnost za mnoge ljude koji žive sa HIV-om. Svetski dan borbe protiv side je važan da podseti javnost i vlade da HIV nije nestao – da postoji i dalje vitalna potreba da se sakupe sredstva, podigne svest, pobede predrasude i poboljša obrazovanje.\nCrvena tračica je međunarodni simbol koji održava svets o postojanju side\nMultimedijalni program „Energy and Light by Zontag“


Zaštitimo Jadar i Rađevinu: Prostorni plan zbog otvaranja rudnika litijuma biće ukinut 21. januara - SRDA\nPredstavnica ekološkog udruženja “Zaštitimo Jadar i Rađevinu” Marija Alimpić rekla je danas da taj pokret ima informaciju iz Vlade Srbije da će Prostorni plan područja posebne namene za realizaciju projekta “Jadar” kompanije “Rio Tinto” u okolini Loznice biti ukinut u petak, 21. januara.\n– Imamo insajdersku informaciju iz Vlade Srbije da će Prostorni plan područja posebne namene biti ukinut u petak. To ne ispunjava sve naše zahteve jer tražimo i da se utvrdi odgovornost za njegovo nelegalno donošenje – rekla je Alimpić za Betu.\nDodala je da to udruženje traži i da se ukidanjem Prostornog plana područja posebne namene vrati i prvobitni status zemljišta jer je ono iz poljoprivrednog i šumskog preimenovano u građevinsko da bi “Rio Tinto” mogao da gradi i otvori rudnik litijuma u okolini Loznice.\nOna je rekla da su namere Vlade Srbije i predsednika države Aleksandra Vučića “sumnjive” posle objavljivanja vesti da “Rio Tinto” menja prvobitni plan o otvaranju rudnika sa 2026. na 2027. godinu.\n– To se poklapa sa predlogom Vučića da se uvede moratorijum na otvaranje rudnika na godinu dana – rekla je Alimpić.\nIstakla je da građani tog kraja ne žele rudnik litijuma, ne za godinu dana nego nikada i ni od jedne kompanije, a ne samo od “Rio Tinta”.\n– Javni interes o strateškom projektu, kao što je otvaranje rudnika litijuma ne može da utvrđuje Vlada Srbije, kao ni Skupština Srbije, nego mora biti zasnovan na interesu i odluci svih građana na referendumu, a ne samo građana dela teritorije i to sa visokim cenzusom, a ne na referendumu bez cenzusa – rekao je Bušatlija.\niskopavanje litijuma Jadar litijum Rio Tinto Zaštitimo Jadar i Rađevinu


Izveštaj bez preporuke o datumu?\nU Briselu ne žele da potvrde da Komisija neće uputiti zahtev Savjetu da odredi tačan početak pregovora sa Srbijom\nPrijedlog Evropske komisije Savjetu ministara da odredi datum za početak završnih pregovora sa Srbijom će pričekati, dok Beograd i Prišina ne načine vidljivo poboljšanje odnosa, piše - između ostalog - u dokumentu koji će u naredni utorak biti zvanično predstavljen u Briselu. Navode dokumenta danas u Evropskoj komisiji ne žele da potvrde, ni da demantuju, ali ih - na neki način - potvrđuju ranije izjave evropskih zvaničnika.\nVeć neko vrijeme se u krugovima oko Evropske komisije govori o tome kako Komisija, u svom godišnjem izvještaju o napretku država zapadnog Balkana u reformama i evropskim integracijama, neće uputiti zahtjev evropskim ministrima da se odredi datum za početak pregovora o prijemu Srbije u EU, završne faze integracijskog procesa. Razlog - čeka se "vidljivo i održivo" poboljšanje odnosa Srbije i Kosova, što bi, vjeruju u Briselu, ukinulo blokadu na evropskom putu.\nPotvrđeno je to i dijelovima nacrta izvještaja koji će biti ozvaničen narednog utorka, o čemu danas u Evropskoj komisiji nisu željeli da daju komentare.\n"Izvještaj o napretku će biti objavljen naredne sedmice i do tada ne želimo da kometarišemo bilo kakve dijelove ili nacrte dokumenta. U srijedu će Evropska komisja usvojiti konačni izvještaj i on će tada biti dostupan javnosti", rekao je Peter Stano, portparol komesara za proširenje, Štefana Filea.\nIpak, sudeći prema ranijim izjavama evropskih zvaničnika, izostanak preporuke o davanju datuma za pregovore sa Srbijom, čini se sasvim očekivan. To je, tokom nedavnog susreta u Briselu - posredno - premijeru Dačiću najavio i prvi čovjek Evropskog savjeta.\n"Vidljiv i održiv napredak u odnosima sa Kosovom ostaje ključni uslov za novi korak, početak pregovora o prijemu", rekao je tada predsjednik Savjeta, Herman Van Rompuj.\nUz to, prema nacrtu izvještaja, Evropska komisija konstatuje da korupcija i organizovani kriminal još uvijek predstavljaju problem ne samo u Srbiji, već i u ostalim državama zapadnog Balkana.\nSličnost Srbije sa susjedima je i u nedovršnoj reformi državne uprave, kao i što svi na zapadnom Balkanu osjećaju negativne posljedice ekonomske krize i visokog stepena nezaposlenosti.\nVjeruje se da će narednih dana izvještaj biti dopunjen i stavom o otkazivanju "Parade ponosa", s obzirom da su se negativne rekcije na odluku o otkazivanju čule sa gotovo svih zvaničnih briselskih adresa.


Tužilaštvo: Vladimir Cvijan se utopio 2018. godine - Sputnjik Srbija\n22:24 12 April 2021\nTužilaštvo: Vladimir Cvijan se utopio 2018. godine\n19:28 16.03.2021 Preuzmite kraći link\nPovodom zainteresovanosti medija za informacije u vezi sa smrću nekadašnjeg savetnika Borisa Tadića i poslanika SNS Vladimira Cvijana, Više javno tužilaštvo u Beogradu danas je saopštilo da je njegovo telo pronađeno 5. januara 2018. godine na desnoj obali Dunava.\n"U konkretnom slučaju, dežurni tužilac je obavešten da je 5. januara 2018 godine na 1.164 kilometru desne obale Dunava, u vodi, na rastojanju od oko 7 metara od obale, zatečen, u tom trenutku NN muški leš", navodi se u saopštenju dostavljenom Tanjugu.\nNavodi se i da je nakon toga naložena obdukcija, zajedno sa toksikološkom analizom, kako bi se utvrdio identitet preminulog lica i uzrok smrti.\nTužilaštvo napominje da je nakon dostavljanja izveštaja policije i obdukcionog zapisnika sa toksikološkim analizama utvrđeno da je u pitanju Vladimir Cvijan, rođen 1976. godine, koji je preminuo “usled utopljavanja”.\n"Na telu pokojnog nisu pronađeni tragovi koji bi ukazivali na mehaničke povrede, a iz rezultata toksikološkiih analiza moglo se zaključiti da ne postoje osnovi sumnje da je izvršeno krivično delo. Kako nije postojala bilo kakva indicija koja bi ukazivala na izvršenje nekog krivičnog dela, predmet je arhiviran 2018. godine", precizira tužilaštvo.\nTakođe, u saopštenju se navodi da u proseku na mesečnom nivou ovo tužilaštvo naloži između 50 i 60 obdukcija u sličnim situacijama, radi utvrđivanja uzroka smrti i identiteta preminulih lica. Takvi predmeti se nakon dostavljanja izveštaja i obdukcionog nalaza arhiviraju, kažu u tužilaštvu.\nTužilaštvo je pojasnilo i svoja ovlašćenja u skladu sa Zakonikom o krivičnom postupku, odnosno da nalaže obdukcije u svakom slučaju kada okolnosti pod kojima je smrt nastupila ne isključuju mogućnost da je ona nastupila u vezi sa eventualnim izvršenjem krivičnog dela, a obdukcija je obavezna ukoliko je identitet leša nepoznat.\n"U praksi su to situacije kada policija obavesti dežurnog zamenika javnog tužioca da je preminulo lice srednje/mlađe životne dobi, a čije telo je pronađeno van njegovog prebivališta ili zdravstvene ustanove, pri čemu poznate činjenice u pogledu zdravstvenog stanja lica ne ukazuju jasno da je smrt posledica njegovog narušenog zdravstvenog stanja ili se radi o o događaju koji je posledica pada sa visine, samoubistva, utopljavanja i slično", navodi tužilaštvo.\nPojedini mediji spekulisali su sa smrću Cvijana, ukazujući da nikada nije zvanično saopšteno da je on preminuo.\nPredsednik Advokatske komore Srbije Viktor Gostiljac je potvrdio da je Cvijan izbrisan iz imenika komore jer je preminuo, ali nije mogao da precizira kada.\nVladimir Cvijan, saopštenje, obdukcija, Tužilaštvo\n22:22 Okrnjen legendarni Poljud, bura „odnela“ nosač krova /foto/\n22:15 Lavrov objasnio šta je glavni problem Vašingtona\n22:08 Od ušuškanih sela do čitavih malih ostrva: Pet skrovitih mesta Grčke /foto/\n22:03 Mandić: Očekujem da Krivokapić i Leposavić nađu snage za pomirenje\n22:00 Baku traži odgovor: Odakle Jerevanu rakete „Iskander-M"


Poziv i obavijest svim sportskim klubovima i udruženjima iz Zenice | Portal 072info\n6. rujna 2017. u 11:13 / Piše Portal 072info\nSportski Savez grada Zenice obavještava sve zeničke sportske klubove i udruženja, da će postupajući po pismenom zahtjevu Ministarstva za obrazovanje, nauku, kulturu i sport ZDK, do 10.oktobra aktivno raditi na provođenju popisa svih sportskih klubova i udruženja sa područja grada Zenice. U okviru provođenja ovog popisa s detaljnim podacima, istovremeno će se izvršiti i kontrole regularnosti rada i broja članova, te provjere i potvrde pripadnosti legitimnim granskim savezima na razini BiH, Federacije BiH ili Ze-do kantona, u zavisnosti od nivoa na kojima su formirani legalni savezi. Po završetku ovih aktivnosti prikupljene podatke u pisanoj i elektronskoj formi Savez će dostaviti Ministarstvu za obrazovanje, nauku, kulturu i sport ZDK.\nCilj provođenja svih navedenih aktivnosti je utvrđivanje stvarnog broja aktivnih sportskih klubova i udruženja na području svake općine, odnosno grada u sastavu Ze-do kantona, te drugih značajnih podataka vezanih za njihov uredan rad i djelovanje u skladu s pozitivnim propisima, kojima se uređuje oblast sporta, a posebno njegovo budžetsko finansiranje. Naglašavamo da će nakon realizacije popisa, svi sportski kolektivi biti obavezni priložiti potvrdu sportskog saveza prilikom svake aplikacije na dodjelu sredstava za sport po javnim pozivima ministarstva, te da će se u slučaju nedostatka ovakvih potvrda, svaka aplikacija odbaciti kao nepotpuna. U svrhu cjelovitog, kvalitetnog i odgovornog provođenja ovog popisa, Upravni odbor Sportskog Saveza grada Zenice je donio jednoglasnu odluku kojom je imenovao članove komisije, a koja će popis okončati do naloženog roka u skladu s uputstvima ministarstva. Cijeneći izuzetan značaj cilja provođenja ovog projekta, Sportski Savez poziva sve sportske klubove i udruženja da se, djelujući u najboljem interesu sporta, odazovu na poziv za saradnju članova komisije, omogućavanjem istima pristup prostorijama svog sjedišta, davanjem na uvid tačnih i istinitih podataka o svom radu, te isprava kojima se takvi podaci potvrđuju.\nOsim odluke o imenovanju članova komisije za popis, Upravni odbor Sportskog Saveza je na istoj sjednici jednoglasno donio i odluku kojom se usvaja neopoziva ostavka dosadašnjeg predsjednika Saveza, gospodina Himze Halaća, a koja je uslovljena okolnostima porodične prirode. Shodno statutarnim odredbama, odlučeno je da će dužnost predsjednika Saveza u narednom periodu obavljati njegov potpredsjednik, gospodin Senad Bajramović i to do održavanja sjednice izborne skupštine, na kojoj će se izabrati novi predsjednik.\nSportski Savez Zenica\nZDK: Nastavak Javnog poziva za Program sufinansiranja zapošljavanja djece šehida i poginulih boraca


U Srbiji ima 2,33 miliona zaposlenih | ASNS\nProšlog meseca, ukazuju u NSZ, sa evidencije NSZ posao je dobilo je 8.285 mladih do 30 godina, ili 39 odsto, a 2.746 ili 12,9 odsto starijih od 50 godina koji su se zaposlili. Najveće učešće u zapošljavanju sa evidencije NSZ zabeleženo je kod onih koji na posao čekali manje od šest meseci – 43,7 odsto, a potom onih koja su na evidenciji duže od dve godine – 23,9 odsto. Među zaposlenima koji su na evidenciji NSZ bili od šest do 12 meseci zaposleno je 16,6 odsto, a do dve godine – 15,8 odsto.\nMeđu onima koji su dobili posao najviše je srednjoškolaca – 12.975 ili 61,1 odsto, a potom onih bez kvalifikacija i niskokvalifikovanih – 16,3 odsto, dok je onih s višim i visokim obrazovanjem 22,6 odsto. Oni koji sada rade uglavnom su se zaposlili na određeno vreme – 61,4 odsto, dok je rad na neodređeno vreme zastupljen u 23 odsto slučajeva zapošljavanja. Istovremeno, anektna stopa zaposlenosti za četvrti kvartal 2014. godine, govori da je tadašnji broj onih koji su imali posao (zaposleni od 15 do 64 godine), za 0,4 procentna poena manje u odnosu na prethodni kvartal, ali je za 1,2 procentna poena više nego u oktobru 2013. godine, kada je iznosila 49,2 odsto. Zbog toga se može izračunati da je, prema anketi, rast zaposlenosti u 2014. godini doveo do povećanja broja zaposlenih za 53.451 lice u odnosu na oktobar 2013. godine. Kada je u pitanju starosna struktura nezaposlenih, na osnovu podataka NSZ, gotovo je isti broj nezaposlenih do 30 godina, kao i starijih od 50. Naime, učešće mladih do 30 godina u registrovanoj nezaposlenosti iznosi 25,8 odsto, dok je starijih od 50 godina 26,4 odsto. Najviše je onih koji imaju od 30 do 49 godina jer ih je na evidenciji NSZ 47,8 odsto.\nMeđu onima koji su na evidenciji NSZ najviše je onih sa srednjom školom – 54,6 odsto, nezaposlenih koji nemaju kvalifikaciju ili su niskokvalifikovani ima 240.904, odnosno 31,6 odsto, što je skoro trećina ukupnog broja nezaposlenih. Među nezaposlenima koji su na evidenciji NSZ je 13,8 odsto onih koji imaju više i visoko obrazovanje. Visok je procenat onih koji na posao čekaju duže od 12 meseci, što se smatra dugoročnom nezaposlenošću, jer ih je 508.670 ili 66,8 odsto.


Virus ptičjeg gripa u Srbiji i još 12 evropskih zemalja - Ozon Media\nPored Francuske, slučajevi ptičjeg gripa registrovani su u još 12 evropskih zemalja, među kojima je i Srbija, pokazuju podaci francuskog tela za epidemiološki nadzor zdravlja životinja. Slučajevi se pojavljuju medju divljim pticama, na farmama živine i u zoološkim vrtovima ili rezervatima za divlje životinje.\nPrema podacima sa sajta tog tela, Mađarska je najteže pogođena sa 120 žarišta virusa ptičjeg gripa H5N8 detektovanih na farmama i četiri žarišta medju divljim pticama. Sledi Nemačka sa 98 žarišta medju divljim pticama, 14 na farmama i četiri žarišta u zoološkim vrtovima ili rezervatima za divlje životinje.\nU Švajcarskoj je zabeležen 81 slučaj ptičjeg gripa medju divljim pticama. u Danskoj 31 slučaj, u Holandiji 18, Austriji pet, Poljskoj četiri, Švedskoj četiri, Finskoj tri, Hrvatskoj dva slučaja medju divljim pticama, Rumuniji dva slučaja medju divljim pticama i Srbiji jedan slučaj, takodje među divljim pticama.


pink.rs | MALI: Zakon o penzijama BIĆE POTPUNO UKINUT DO KRAJA GODINE, u septembru će se znati iznos povećanja\nMALI: Zakon o penzijama BIĆE POTPUNO UKINUT DO KRAJA GODINE, u septembru će se znati iznos povećanja\nMinistar finansija Siniša Mali izjavio je danas da će se u septembru tačno znati koliko će biti povećanje plata u javnom sektoru i penzija.\n- MMF insistira da se sa tom cifrom ne izlazi do septembra, kada će se tačno znati kako nam stoji budžet za 2018. godinu, odnosno za 2019. godinu - rekao je Mali na konferenciji za novinare sa predstavnicima MMF-a.\n- Bila je ideja da idemo fazno, ali mi imamo dovoljno fiskalnog prostora da to u potpunosti uradimo ove godine i to je sjajna vest za naše najstarije sugrađane - istakao je Mali.\nMinistar finansija je dodao da je dogovoreno da će se povećati penzije za sve one penzionere koji nisu bili obuhvaćeni ovim Zakonom. Najavio je da će u septembru, kada se očekuje ponovni dolazak misije MMF-a, biti poznato koliko fiskalnog prostora, odnosno novca imamo u budžetu kako bi to povećanje bilo što značajnije i što veće.\n- Još je rano da izađemo sa pravim, tačnim ciframa, zato što je jun mesec. Sve ide kako treba u našem budžetu i prilivi i imamo veliki suficit i taj će iznos biti što veći mogući - rekao je Mali govoreći o povećanju penzija.\nKada je reč o platama u javnom sektoru, Mali kaže da su sa MMF o tome bili teški razgovori, ali da je ipak dogovoreno povećanje plata u javnom sektoru.\n- Koliko tačno znaćemo isto tako u septembru ove godine, kada budemo videli tačan budžetski prostor koji imamo za ovu namenu. Očekujem značajno povećanje plata, ali što je jos važnije očekujem i početak reformi platnih razreda, odnosno platnog sistema u javnom sektoru, koji očekujemo da ćemo početi već od januara 2019 - izjavio je Mali.


REM da kaže ko vrši „spoljne napade“ i otvori svoju bazu monitoringa medija – Biro za društvena istraživanja\nBiro za društvena istraživanja traži od Regulatorne agencije za elektronske medija (REM) da javnosti saopšti na osnovu kojih analiza je utvrđeno da postoje „spoljni uticaji“ na REM, a koji su bili povod da članica Saveta Regulatornog tela za elektronske medije, Olivera Zekić, održi sastanak u Beču sa Predstavnikom OEBS-a za slobodu medija, Arlemom Dezirom.\nOvaj sastank čudi u situaciji kada se kraju privodi proces izrade nove Medijska strategija koji je jedino relevatno mesto za rešavanje problem koje REM ima, odnosno kada sam REM ima punu podršku i zaštitu najviših državnih funkcionera.\nŽelimo da verujemo da predmet ovog sastanka nisu bile analize i aktivnosti organizacija civilnog društva koje svojim monitoringom medijskog izveštavanja televizija ne samo rade posao REM-a, već dokumentuju urušavanje medijskog diverziteta, uskraćivanje ustavnog prava građana Srbije na obaveštenost, porast govora uvreda za šta REM kao deo četvrte grana vlasti, tj. regulatorno telo ima odlučujuću odgovornost.\nBiro za društvena istraživanja zahvaljuje Predstavniku OSCE-a na ukazivanju na potrebu imenovanja nedostajućih članova Saveta REM-a kao i potrebu da REM bude proaktivan u sprovođenju monitoringa izveštavanja medija posebno u vreme izbornih kampanji na nacionalnom, pokrajniskom i lokalnom nivou.\nI ovom prilikom zahtevamo da REM učini javno dostupnom svoju bazu monitoringa medija i prekine sa obmanom javnosti da je ta baza u vlasništvu private firme koja vrši samo obradu podataka.\n02.04.2014Birodi u medijima, Vesti\nTu ozbiljnu akciju ne može da...


Zaplenjeno 15 kilograma marihuane – ZoomUe\nPRIJEPOLJE – Na graničnom prelazu Gostun zaplenjeno je više od 15 kilograma marihuane i uhapšen je tridesetšestogodišnji M.G. iz Beograda zbog sumnje da je izvršio krivično delo neovlašćena proizvodnja i stavljanje u promet opojnih droga, saopšteno je iz PU Prijepolje.\nPregledom automobila „fijat“ kojim je upravljao M.G., u ručno napravljenom bunkeru iza sedišta u patosu, pronađeno je 28 paketa marihuane težine 15,185 kilograma, navodi se u saopštenju.\nPo nalogu zamenika višeg javnog tužioca u Užicu, M.G. je određeno zadržavnje do 48 sati , dodaje se u saopštenju.\nNext story Ekološki problem smeća u Prijepolju (VIDEO)\nPrevious story Ministarstvo odbrane i Vojska Srbije ne preuzimaju FAP


U RS troškovi bolničkog liječenja oboljelih od covida 48 milijuna KM - Radio Ljubuški\nU RS troškovi bolničkog liječenja oboljelih od covida 48 milijuna KM\nU Univerzitetskom kliničkom centru (UKC) i bolnicama Republike Srpske od početka pandemije do kraja ožujka ove godine na liječenju su se nalazila 12.722 pacijenta oboljela od virusa korona, a trošak njihovog bolničkog liječenja iznosio je oko 48 milijuna KM.\nU prosjeku, bolničko liječenje oboljelih od covida 19 po pacijentu košta oko 4.000 KM, priopćeno je iz Fonda zdravstvenog osiguranja Republike Srpske.\nZa pacijente koji zahtijevaju povremenu upotrebu kiseoničke maske i klasificiraju se kao pacijenti sa težom kliničkom slikom, Fond plaća 2.270 KM, a za pacijente sa najblažom kliničkom slikom 1.260 KM.\nIz Fonda podsjećaju da na osnovu Uredbe predsjednika Republike, kao i odluke Fonda zdravstvenog osiguranja, sve dok traje izvanredna situacija izazvana pandemijom, Fond snosi troškove zdravstvene zaštite u javnim zdravstvenim ustanovama i za građane Republike Srpske koji nisu osigurani, a sredstva osigurava Vlada Republike Srpske.\nU prošloj godini, od početka pandemije, trošak zdravstvene zaštite neosiguranih građana iznosio je 31,4 milijun KM.\nU Fondu napominju da je na ovaj način Republika Srpska pokazala svoju socijalnu odgovornost i građane rasteretila bar brige o troškovima liječenja, što nije slučaj ni u mnogo razvijenijim zemljama svijeta, u kojima je, ukoliko građani nemaju osiguranje, novac prvi uvjet za liječenje oboljelih.\nFond zdravstvenog osiguranja nastoji da usklađuje svoje propise sa novonastalom situacijom, prilagođavajući ih novim potrebama osiguranika, navedeno je u priopćenju.\n“Osim nastojanja da unapređuje kvalitet zdravstvene zaštite oboljelih od covida 19, Fond takođe nastoji da virus korona ne ugrožava ostvarivanje drugih prava naših osiguranika. Tako je omogućeno da se parovima u procesu izvantjelesne oplodnje, u slučaju prekida procedure zbog zaražavanja virusom korona, ponovi postupak izvantjelesne oplodnje”, istaknuto je u priopćenju.


Početna » Blog » Više od hiljadu parlamentarnih zastupnika iz 25 evropskih država traži da se spriječi provedba izraelske aneksije\nViše od hiljadu parlamentarnih zastupnika u zajedničkom pismu je osudilo plan izraelske vlade o aneksiji dijelova okupirane Zapadne obale.\nParlamentarci u pismu pozivaju evropske lidere da spriječe provedbu izraelske aneksije i spase izglede za rješenje bliskoistočne krize osnivanjem dvije nezavisne države.\nUkupno 1.080 parlamentarnih zastupnika iz 25 evropskih država i Evropskog parlamenta u pismu je, također, podržalo raniju poruku šefa vanjske politike Evropske unije (EU) Josepa Borella koji je poručio da plan aneksije Zapadne obale ne može proći bez reakcija i posljedica.\n“Mi, parlamentarci širom Evrope, predani zaštiti globalnog poretka utemeljenog na jasnim pravilima, dijelimo ozbiljnu zabrinutost zbog plana američkog predsjednika Trumpa o izraelsko-palestinskom konfliktu i neposrednih izgleda za izraelsku aneksiju teritorija Zapadne obale”, navodi se u pismu.\nJimmy Carter: “Izraelska aneksija bi bila kraj nade za mirno rješavanje problema”


U Nišu danas drugi protest inicijative #MameSuZakon - Društvo - Dnevni list Danas\nPočetna » Društvo » U Nišu danas drugi protest inicijative #MameSuZakon\nU organizaciji inicijative #MameSuZakon danas će se održati drugi protest zbog primene lošeg Zakona o finansijskoj podršci porodici sa decom koji veliki broj porodica ostavlja na rubu egzistencije. Okupljanje je zakazano za 17 časova na Trgu Kralja Miljana u centru Niša.\n0Piše: Danas Online 11. oktobra 2018. 09.14\nInicijativa #MameSuZakon okuplja mame i buduće mame koje su u saradnji sa narodnim poslanicom Tatjanom Macurom napisale predlog izmene spornog zakona i 25. septembra ga predale u skupštinsku proceduru, kada je i održana prva protestna šetnja u njihovoj organizaciji.\nKako se navodi u saopštenju, na protestu u Nišu okupljenim gradjankama i gradjanima će se obratiti:\nIvan Drajz, moderator protesta\nTatjana Nikolić, izvršni koordinator “Centra za devojke”\nMilica Bugarin, predsednica udruženja “Porodična Filharmonija”\nJelena Stojanovic, majka deteta sa invaliditetom\nOlivera Jović, predsednica udruženja poslovnih žena jablaničkog i pčinjskog okruga i predsednica preduzetnika Leskovca\nAleksandra Piljić, buduća majka\nAna Soćipović, udruženje “Osvit”\nDragan Đorđević, Odbor za ljudska prava\nTatjana Macura, narodna poslanica\n#MameSuZakon pozivaju sve Nišlijke i Nišlije koji žele da podrže njihove zaheve za izmenu loših delova Zakona o finansijskoj podršci porodici sa decom. Svi su dobrodošli i jedina molba je da se okupimo bez stranačkih obeležja kako bi fokus okupljanja ostao na problemima koje majke i buduće majke imaju sa primenom ovog zakona, navodi se u saopštenju.\nmame su zakon, porodice sa decom, ProtestNiš


Lavrov: Napori EU propali, SAD pritiskaju Kosovo da formira vojsku - Izazov\nLavrov: Napori EU propali, SAD pritiskaju Kosovo da formira vojsku\nNovi magazin 9. novembra 2018. 14:20\nŠef ruske diplomatije Sergej Lavrov izjavio je danas u Moskvi da su „propali napori Evropske unije“ u posredovanju između Beograda i Prištine, a da SAD pritiskaju Kosovo da formira sopstvene oružane snage što je u suprotnosti s međunarodnim pravom.\n„Aktivno smo podržali dijalog Beograda i Prištine za pronalaženje obostrano prihvatljivog rešenja. Podržali smo ulogu EU kao posrednika u tom dijalogu. Međutim, očito je da su napori EU propali, jer je Priština odbila da realizuje sve dogovore koji su do sada postignuti“, rekao je Lavrov.\nOn je precizirao da misli pre svega na neophodnost formiranja Zajednice srpskih opština i nastojanja Prištine da formira sopstvene oružane snage, grubo kršeći Rezoluciju 1244 Saveta bezbednosti UN.\n„Pritom, Prištinu nato pritiskaju spolja, a pre svega iz SAD“, dodao je Lavrov.\nNa zajedničkoj konferenciji za novinare s ministrom inostranih poslova i međunarodne saradnje Unije Komora Suefom Muhamedom el Aminom koji je ove nedelje bio u Beogradu, a s kojim se danas sastao u Moskvi, Lavrov je rekao da Rusija pozdravlja odluku te zemlje da povuče priznanje nezavisnosti Kosova.\n„Činjenica da neke zemlje preispituju stav o priznavanju Kosova, povlače to priznanje ili ne žele da se opredele, znak je odgovornog pristupa koji se zasniva na normama međunarodnog prava i mi to naravno pdržavamo“, rekao je ministar spoljnih poslova Rusije.\nLavrov je rekao i da želi da podseti da su „1999, grubo kršeći međunarodno pravo, zapadne zemlje – NATO, Vašington i njihovi saveznici bombardovali Jugoslaviju dva i po meseca“, a „posle devet godina pokušali su retroaktivno da daju legitimitet toj agresiji, priznajući jednostrano proglašenu nezavisnost srpske autonomne pokrajine Kosovo“.\nOn je dodao da će Rusija nastaviti da insistira na poštovanju Rezolucije 1244 Saveta bezbednosti UN, po kojoj je Kosovo deo Srbije, i da svi dalji koraci za rešavanje situacije moraju da se preduzimaju uz poštovanje i na osnovu te rezolucije.\nTranskript konferencije za štampu je objavljen na sajtu Ministarstva spoljnih poslova Rusije.\nPredsednik Saveta Megatrenda o diplomi Stefanovića: Ceo postupak urađen po tada…\nMilićević: SPS 29 godina bio relevantan činilac, to dovoljno govori o nama i našoj…\nVremenska prognoza – 19. jul\nTepić: Potreban povratak demokratskih pravila u celoj državi, ne samo parlamentu\nLondon: Tanker koji je zaplenio Teheran nije naš\nSkupština Srbije 22. jula o izboru Poverenika i izmenama Zakona o izvršenju\nSmederevo, uhapšen zbog sumnje da je pokušao ubistvo bivše supruge\nJedan od pet miliona: Ugovori direktorima RTS i RTV nagrada za obmanu…\nPredsednik Saveta Megatrenda o diplomi Stefanovića: Ceo postupak…\nMilićević: SPS 29 godina bio relevantan činilac, to dovoljno govori o…\nRezolucija o ubistvu braće Bitići uskoro pred punim sastavom Kongresa…\nTepić: Potreban povratak demokratskih pravila u celoj državi, ne samo…\nSkupština Srbije 22. jula o izboru Poverenika i izmenama Zakona o…


Đorđe Radmilović treći osumnjičeni za ubistvo Bilećanina Banjaluka.com\nĐorđe Radmilović treći osumnjičeni za ubistvo Bilećanina\nPolicija Republike Srpske identifikovala je Đorđa Radmilovića iz Bileće kao trećeg osumnjičenog za ubistvo Petra Bajčetića 19. septembra u Bileći, te pozvala građane da, ukoliko primijete ovo lice ili imaju informacije o njegovom kretanju, obavijeste policiju i pomognu u njegovom hapšenju.\nMinistarstvo unutrašnjih poslova /MUP/ Republike Srpske saopštilo je da su policijski službenici Uprave za organizovani i teški kriminalitet MUP-a, u okviru istrage u vezi sa ubistvom Petra Bajčetića 19. septembra u Bileći, identifikovali još jedno lice za koje postoje osnovi sumnje da je učestvovalo u izvršenju ovog krivičnog djela.\n“Riječ je o Đorđu Radmiloviću iz Bileće koji se trenutno nalazi u bjekstvu i za kojim je raspisana potraga, a prema saznanjima – on se kreće i skriva na nepoznatoj lokaciji u Republici Srpskoj i Crnoj Gori”, saopšteno je iz MUP-a.\nIz MUP-a Srpske apeluju na građane da, ukoliko primijete ovo lice ili imaju informacije o njegovom kretanju, pozovu najbližu policijsku stanicu na broj 122 i pomognu policijskim službenicima da pronađu i liše slobode ovo lice.\nUprava za organizovani i teški kriminalitet je ranije identifikovala dva lica – Miljana Vujovića i Dragana Šarenca i protiv njih podnijela izvještaj Tužilaštvu Republike Srpske, Posebnom odjeljenju za suzbijanje korupcije, organizovanog i najtežih oblika privrednog kriminaliteta, zbog osnova sumnje da su počinili krivično djelo teško ubistvo.\nTagovi: BilećaUbistvo\tPrijavi grešku


Naslov: Bioritam Sre 22 Jun - 2:58\nOd trenutka rođenja naš BIORITAM je u funkciji i predstavlja pokazatelj:\n· fizičkog nivoa\nDobro je poznavati svoj nivo, odnosno potencijale i mogućnosti kojima raspolažemo u određenom periodu, danu ili trenutku.\nU pozitivnoj fazi -- nivou (emocionalnom, intelektualnom ili fizičkom) osoba je spremna i sposobna da se ponaša uspešno, da započinje različite akcije i da se oseća zadovoljno.\nU negativnoj fazi -- nivou (emocinalnom, intelektualnom ili fizičkom) osoba ne može da funkcioniše dovoljno uspešno, pravi različite greške i ne oseća se dobro ili zadovoljno.\nUkoliko se Vaš BIORITAM (emocionalni, intelektualni ili fizički) nalazi iznad ose -- a to je pokazatelj da se nalazite u pozitivnoj fazi -- budite aktivni, podstičite stvaralačke ideje, planirajte susrete, druženja i inicijative.\nUkoliko se Vaš BIORITAM (emocionalni, intelektualni ili fizički) nalazi ispod ose -- a to je pokazatelj da se nalazite u negativnoj fazi -- budite oprezni i izbegavajte različita psihofizička opterećenja i odložite važne odluke.\nObratite pažnju na TAČKE PRESEKA -- kada se krivulje seku iznad (pozitivno) ili ispod (negativno) ose. Presek sve tri krivulje ima najjače značenje i obično nagoveštava neki izraziti događaj ili fazu (pozitivnu ili negativnu) u kojoj se nalazite.\nSvoj BIORITAM možete svakodnevno proveravati. Postupak je vrlo jednostavan -- potrebno je samo da unesete svoj datum rođenja: dan, mesec i godinu.


Velemajstor i prvak države Aleksandar Inđić (2599), u otvorenom pismu na sajtu: www.večiti šah:\nZašto ne igram za reprezentaciju Srbije na olimpijadi\nImajući u vidu događaje u vezi sa neigranjem kompletne muške šahovske reprezentacije na Šahovskoj olimpijadi (Otkazali Inđić, M.Perunović, Markuš, Ivanišević, Sedlak, primedba redakcije Svedok), osećam potrebu da obrazložim šahovskoj javnosti zbog čega sam odlučio da ne nastupim za državni tim ove godine.\nU svojoj dosadašnjoj karijeri bio sam fokusiran isključivo samo na šah, i nikada me nisu interesovale “Igre prestola” unutar Šahovskog Saveza Srbije. Kada je u pitanju igranje za reprezentaciju moj stav je oduvek bio jasan, uvek sam želeo da igram i finansijski uslovi mi nikada nisu bili prioritet.\nIgranje za svoju zemlju mi je uvek pričinjavalo veliko zadovoljstvo i čast, to je nešto o čemu sam maštao od kada sam ozbiljnije počeo da igram šah, što je verujem i velika želja svakog mladog šahiste.\nOd kada znam za sebe situacija u ŠSS nije bila sjajna, ni u finansijskom, a pogotovo u organizacionom smislu i da bih to ilustrovao navešću samo nekoliko najsvežijih primera o odnosu Saveza prema profesionalnom šahu koji su se desili u proteklih godinu dana:\n? Na evropskom ekipnom prvenstvu prošle godine reprezentaciji Srbije je prećeno izbacivanjem sa turnira zbog neizmirenih obaveza prema organizatoru turnira.\n? Na evropskom pojedinačnom prvenstvu ove godine usred turnira mi je rečeno da ukoliko se ne plati taksa, postoji mogućnost da budem izbačen sa turnira. (ŠSS je trebao da plati taksu)\n? Ovogodišnji Šampionat Srbije se završio jedan dan pre početka pojedinačnog prvenstva Evrope. (Verovatno za mene najbitnijeg pojedinačnog turnira.)\n? Nefleksibilnost oko termina 1. lige (Nije mogla da se pomeri 4 dana kako bi mnogi igrači mogli da nastupe na Hrvatskoj 1. ligi što svakako otežava iovako nezavidan finansijski položaj šahovskih profesionalaca u Srbiji.)\n? pored svih ovih događanja moj entuzijazam za igranje za reprezentaciju nikad nije dovođen u pitanje.\nZa ovogodišnju Olimpijadu sam gajio velike ambicije, i često u razgovoru sa reprezentativcima smatrao da ekipa Srbije u najjačem sastavu (Markuš, Sedlak, Perunović, Ivanišević i ja) može da se bori i za najviši plasman.\nPočetkom jula saznajemo da je za selektora izabran Miodrag Perunović, i na inicijativu reprezentativaca zakazan je sastanak sa novim selektorom i rukovodstvom Saveza.\nIz ličnih razloga sastanku nisu prisustvovali Sedlak i Markuš. Na sastanku nam je predsednik Dušan Cogoljević saopštio da je Savez u velikim dugovima i da zato reprezentativci mogu da očekuju tri puta manji honorar nego na prošloj Olimpijadi. Takođe nam je predsednik saopštio između ostalog i sledeće:\n? Savez ne postoji zbog reprezentacije\n? Neka ekipa će na Olimpijadu otići, nije bitno u kom sastavu\n? Da mu nije bitno da li će reprezentacija završiti na 6. ili 96. mestu.\nTo je meni jasno stavilo do znanja da ne postoji ni malo želje da reprezentacija Srbije nastupi u najjačem sastavu. Ja sam na taj sastanak otišao otvoren za bilo koji dogovor koji bi bio prihvatljiv za sve reprezentativce, ako treba i da lično nastupam bez honorara. Jednostavno bio sam spreman na sve, osim na ponižavanje reprezentativaca i reprezentacije, a to je ono što nam je rukovodstvo Saveza priredilo.\nSmatram da sam bio prinuđen na ovaj gorak potez, jedan od najtežih u dosadašnjoj karijeri, jer je to bio jedini način da se reprezentaciji sačuva minimum dostojanstva i samopoštovanja.\nU datim okolnostima mislim da bi moje igranje ove godine značilo da sam saglasan sa ovim skandaloznim odnosom i očiglednom željom predsednika saveza da do kraja banalizuje značaj nastupa najjače reprezentacije Srbije na najvećim takmičenjima.\nSvestan sam da sam u ovoj situaciji verovatno najviše žrtvovao, što u profesionalnom što u materijalnom smislu, ali sam se našao u apsurdnoj situaciji da i pored ogromne želje da predstavljam svoju zemlju nisam mogao da pristanem na potpunu degradaciju reprezentacije, i jednostavno sam osetio moralnu obavezu da u svemu tome ne učestvujem.\nCela ova neverovatna situacija i skandal sa neigranjem kompletne muške reprezentacije Srbije je za mene veoma bolna i otrežnjujuća lekcija, i nažalost još jedan jasan pokazatelj koliko je degradiran naš šah i naše društvo, ne samo u materijalnom, nego što je još gore u ljudskom smislu.\nAleksandar Inđić Šampion Srbije 2018. (Preuzeto sa sajta večiti šah)\nReakcija Šahovskog saveza Srbije\nPodmlađena ekipa putuje u Butumi\nSelektori muške i ženske reprezentacije, IM Miodrag Perunović i ŽVM Irina Coljuškina objavili su sastave reprezentacija za predstojeću šahovsku olimpijadu.\nMuška ekipe, posle (ne)očekivanog bojkota reprezentativaca Markuša, Inđića, Sedlaka, Perunovića i Ivaniševića putovaće u Butimi gde će se septembra igrati Turnir nacija u “prinudnom, ali podmlađenom sastavu: VM Dušan Popović, VM Miloš Roganović, IM Marko Nenezić, VM Milan Zajić i IM Velimir Ivić.\nAgilni predsednik ŠS Srbije dr DuŠan Cogaljević pronašao je finansijska sredstva i reprezentativcima omogućio kolektivne pripreme, koje su u toku!\nŽenska ekipa nije imala problem bojkota i igraće u predviđenom sastavu: ŽVM Jovana Raport, ŽVM Jovana Erić, ŽIM Teodora Injac, ŽIM Adela Velikić i ŽIM Marina Gajčin.


Letenka 2016. – izveštaj\nKao i prethodnih godina članovi Eureke su i ove godine su pripremili zanimljive projekte namenjene promociji i popularizaciji nauke kojim je konkurisano na konkursu “Mladi su Zakon” Ministarstva omladine i sporta Republike Srbije. Projekat pod nazivom “Astronomski Eureka kutak” je podržan ove godine u okviru navedenog programa i biće realizovan uz podršku resurs centra “Edukativni centar Kruševac”. Cilj samog projekta je da se poboljšaju uslovi za promociju astronomije i srodnih nauka kroz održavanje naučno popularnih predavanja, organizaciju i realizaciju kursa iz osnova astronomije i organizaciju posmatračkih aktivnosti iz grada i okoline. Takođe projektom biće promovisano i Nacionalno takmičenje iz astronomije.\nTakođe nam je drago što ćemo ove godine biti i pratneri na dva projekta koja su takođe podržana od strane Ministarstva omladine i sporta, a to su otvaranje redakcije Srpske naučne televizije u Kruševcu, čiji su tvorci neformalna grupa Mladi naučnici i projekta u Prokuplju “Nedelja izazova” čiji su tvorci “Tim mladih Fokus”.\nUskoro ćemo objaviti više detalja u vezi samog projekta kao i konkretne aktivnosti koje će biti realizovane.


Nakon upozorenja USAID-a zasedala Udarna grupa za borbu protiv trgovine ljudima | Novine Toronto\nU Sarajevu je održan sastanak Udarne grupe za borbu protiv trgovine ljudima i ilegalnih migracija, kojim je predsedavala glavna tužiteljka BiH Gordana Tadić.\nIz Tužilaštva BiH je saopšteno da su se centralne teme sastanka odnosile na osnaživanje rada Udarne grupe, te aktivnosti institucija Bosne i Hercegovine u borbi protiv trgovine ljudima.\nOvaj sastanak je usledio nakon što je zamenica direktora USAID-a Boni Glik najavila da će "SAD za manje od godinu morati srezati svu pomoć, ako vlast BiH nije sposobna da se pozabavi pitanjem trgovine ljudima".\nNa današnjem sastanku su učestvovali članovi Udarne grupe, predstavnici tužilaštava, policijskih i bezbednosnih agencija, koje su uključene u otkrivanje i procesuiranje slučajeva trgovine ljudima i ilegalnih migracija.\n"Glavne teme sastanka odnosile su se na realizovanje i provođenje odredbi usvojene Strategije za suprotstavljanje trgovini ljudima u BiH, kao i Strategije integrisanog upravljanja granicom u BiH od 2019. do 2023. godine, koje se odnose na nadležnosti institucija uključenih u rad Udarne grupe, kao i povećan broj evidentiranih krivičnih dela krijumčarenja ljudi povezanih s migrantskom situacijom u BiH", navedeno je u saopštenju.\nNa sastanku je razgovarano i o stanju u vezi sa procesuiranjem ovih krivičnih dela, a navedeno je da će rešavanju tih pitanja značajno doprineti Mreža specijalizovanih tužilaca i istražilaca za borbu protiv trgovine ljudima, kao i koordinacioni timovi, čije je uspostavljanje u toku na svim nivoima vlasti u BiH.\nSarajevski portal Klidž ranije je objavio da ovogodišnji budžet Vlade SAD-a za BiH iznosi 41,5 miliona dolara, te da se on najvećim delom realizuje putem USAID-a.\n"Upravo bi ta sredstva mogla biti ukinuta", naveo je portal Klidž, ocenivši da bi takva odluka Vlade SAD imala dalekosežnije političke i druge posledice po BiH.\nSavet ministara BiH još u avgustu 2003. godine formirao Udarnu grupu za borbu protiv trgovine ljudima i ilegalnih imigracija, ali ta grupa retko zaseda, najčešće jednom ili dvaput godišnje.


ROBOT-BOLNIČAR: U Finskoj će uskoro koristiti robote u bolnicama - GlobalCir\nDok se životni vijek produžuje u zapadnom svijetu, problem nedostatka zdravstvenih resursa se postepeno povećava. U Finskoj se nakon nedavnih izvještaja nadaju da će početi da koriste robote u bolnicama.\nRobotska tehnologija može da izvrši do 20 odsto medicinskih zadataka koje trenutno obavljaju medicinski tehničari i ostalo bolničko osoblje, navodi se u ekspertskom izvještaju finske marketinške kompanije EVA. Izvještaj je zasnovan isključivo na već postojećim tehnologijama ili onim u razvoju.\nPrema izvještaju finske medicinske sestre mogle bi uskoro da rade rame uz rame sa svojim robotskim kolegama, pošto će finske bolnice i domovi za njegu uskoro zaposliti robote.\n“Roboti bi mogli da posluže za prijevoz pacijenata i opreme, da zabilježavaju vitalne funkcije i mjere doze lijekova“, rekla je za finski list „Usi suomi“ Mari Kangasnijemi, jedna od autorki izveštaja. “Na primjer, robotska distribucija ijlekova dokazano smanjuje broj grešaka i povećava bezbijednost.“\nPrema izvještajima, roboti će rado preuzeti poslove koji se ponavljaju i koji su monotoni, što omogućava da se više radnog vremena posveti brizi o pacijentu, koja zahtijeva stručnost. Stoga se očekuje da robotsko rješenje djelimično olakša sestrama direktnu njegu bolesnika.\nEVA upozorava da uprkos činjenici da će se medicinski roboti koristiti, malo je vjerovatno da će sasvim zamijeniti osoblje, ili dovesti do smanjenja broja osoblja.


Kao najava novog EP izdanja “Dečak od 700 godina” Daniela Mihajlovića , u nedelju, 7. novembra You Tube kanalu “Multimedia Music”, premijerno je emitovan spot za pesmu “Master Mantra”.\n”Spot je, zapravo, trominutni crtani film. Kako se već duže vreme, usred svega što se svima nama dešava, osećam poput nekakve karikaturalne verzije sebe iz crtanog filma, uradio sam meni najlogičniju stvar: Seo sam i napravio crtani film. Nikakva igrana forma ne bi mogla da dočara taj osećaj bolje od ’crtaća’“ objašnjava nekadašnji lider sastava “Polyester Shock” i “Elektromattik”:\n„Svaki kadar je karikiranje stvarnosti koju ja živim, i koju nažalost većina nas živi, ali sam bar mogao da priuštim luksuz da se sam sebi smejem u celoj situaciji, iako je tema smrtno ozbiljna, što će lako zaključiti svako ko čuje pesmu i pogleda ovaj crtani filmčić, sa punom pažnjom.”\nKao i prošlogodišnji debitantski solo EP “Vremeplov”, Daniel Mihajlović će novi EP u digitalnom formatu objaviti za beogradsku diskografsku kuća “Multimedia Music”.\n”Jedino što bih za sada rekao o novom mini-albumu je da ima pet novih pesama, da uz moje stalne saradnike imam nekoliko divnih gostiju, kao i da nije baš “na keca”, treba ga poslušati više puta… Teži je, tamniji, ali i ogoljeniji, intimniji od prethodnika… Pričaćemo više o tome ubrzo, pred sam izlazak izdanja…” kaže Daniel o EP-u ”Dečak od 700 godina“\nTags: Daniel Mihajlović, Master Mantra, Multimedia Music


Humanitarna akcija MoneyGram-a | Srpska dijaspora | Vesti iz dijaspore i o dijaspori\nNaslovna Humanost Humanitarna akcija MoneyGram-a\nPartnerstvo sa Poštom Srbije utrostručuje prisustvo kompanije u Srbiji uz sponzorstvo za Humanitarni most Vesti.\nJedna od najvećih svetskih kompanija za transfer novca – MoneyGram International, Inc. (NASDAQ: MGI), saopštila je da je da se ova usluga može naći odnedavno i u Pošti Srbije, što će omogućiti korisnicima da šalju i primaju novac na 1.300 novih lokacija, proširujući MoneyGram usluge širom Srbije, posebno u ruralnim oblastima.\n– Čast nam je da sarađujemo sa Poštom Srbije, jer Pošta ima ugled kod građana Srbije, a razgranata mreža pošta pružiće im veće mogućnosti za finansijsku uključenost uz dodatne pogodnosti. Trenutno smo dostupni u 700 menjačnica, odabranim bankama i na drugim lokacijama širom zemlje, a uz dodatnih 1.300 poslovnica bićemo dostupniji i pomoći klijentima da budu povezani sa voljenima širom sveta – rekao je Grant Lines, glavni direktor prihoda za MoneyGram.\nKompanija MoneyGram će za akciju Humanitarni most Vesti, u periodu od 4. decembra 2019. do 4. marta 2020. godine, donirati po jedan evro od svake MoneyGram transakcije koja je obrađena u Pošti Srbije.\nHumanitarni most Vesti je filantropski projekat vodeće novine u srpskoj dijaspori – Vesti. Humanitarni most Vesti svakog dana ima stranu u Vestima u kojoj apeluje na čitaoce da pruže pomoć i daju donacije onima kojima je pomoć potrebna. Obezbeđujući sponzorstvo za ovu stranu, MoneyGram se nada da će povećati pomoć i stvoriti veću svest o dobrotvornim akcijama širom globalne srpske zajednice.\nDoznake u Srbiji dostigle su 4,108 milijardi dolara u 2019. godini, prema proceni Svetske banke. MoneyGram kao značajan izvor deviznog priliva zemlje spreman je da pomogne porodicama širom Srbije nudeći više lokacija za primanje i slanje novčanih transfera. Budući da je konkurentan na tržištu pružajući pristupačne cene i dodatnu vrednost, MoneyGram je fokusiran na pružanje inovativnih proizvoda i usluga srpskoj zajednici.\nMoneyGram je globalni lider u omnichannel prenosu novca i uslugama plaćanja koji prijateljima i porodici omogućava pristupačno, pouzdano i povoljno slanje novca za dnevne životne potrebe u preko 200 zemalja i teritorija.\nInovativna MoneyGram platforma koristi svoju vodeću digitalnu i fizičku mrežu, globalni mehanizam finansijskih transakcija, infrastrukturu zasnovanu na cloud-u sa integrisanim API i svoj neuporedivi program usaglašavanja koji vodi industriju u zaštiti potrošača.\nZa više informacija posetite moneygram.com\nЧланак Humanitarna akcija MoneyGram-a се појављује прво на Vesti online.\nNa korak do useljenja\nHvala na podršci, razumevanju i dobroti\nSudbina koja nikoga ne ostavlja ravnodušnim\nDa Davidovo srce nastavi da kuca\nZa zdravstvo Srbije 820.000 evra\nMikiju od srca


Udruženje novinara Srbije (UNS) raspisuje konkurs za novinarske nagrade za 2018. godinu. Dodeljuju se za celoživotno stvaralaštvo i za najbolje novinarske radove objavljene u medijima, u periodu od 10. decembra 2017. do 10. decembra 2018. godine.\n0Piše: Danas Online 09. novembra 2018. 11.03\nKako se navodi u saopštenju, kategorije za koje UNS dodeljuje nagrade su:\n* Nagrada za životno delo\nDodeljuje se za ukupan rad i zapažen doprinos novinarstvu.\n* Nagrada za uređivanje „Dimitrije Davidović“\nDodeljuje se za najbolji godišnji uređivački koncept i ostvarenje.\n* Nagrada za novinarsko stvaralaštvo „Laza Kostić“\nDodeljuje se prema oblicima novinarskog izražavanja u kategorijama:\n– vest i izveštaj,\n– fotografija i televizijski snimak,\n– karikatura (i novinarska satira).\n* Nagrada „Bogdan Tirnanić“\nDodeljuje se za komentar ili kolumnu.\n* Specijalna nagrada „Žika M. Jovanović“\nDodeljuje se za doprinos istoriji štampe i novinarstva, za teorijske radove o novinarstvu i publicističko delo.\n* Zlatna povelja\nNagrada se dodeljuje se za dugogodišnji rad i doprinos novinarstvu i razvoj novinarske organizacije.\nPredloge za nagrade treba dostaviti najkasnije do 15. decembra 2018. godine, na mejl press@uns.org.rs, ili poštom u pet primeraka na adresu: Udruženje novinara Srbije, Resavska 28/I, 11 000 Beograd, sa naznakom „ZA GODIŠNJU NAGRADU UNS-a“. Predlozi se mogu dostaviti i lično, u sekretarijatu UNS-a.\nNagrade najuspešnijima u 2018. godini biće uručene na Dan UNS-a, 21. decembra.\nKonkurs za novinarsku nagradu “Aleksandar Tijanić”\nNagrada za borbenost u novinarskom izražavanju “Aleksandar Tijanić” dodeljuje se od 2015. godine, za tekstove, priloge objavljene u štampanim, elektronskim ili onlajn medijima, ali i za novinarski potez koji bi zavredeo ovu nagradu.\nZa nagradu mogu da konkurišu novinari koji rade u medijima u Srbiji, a radovi moraju biti objavljeni u periodu od 28. novembra 2017. godine do 28. oktobra 2018. godine.\nKandidata za nagradu mogu predložiti novinari i drugi građani Srbije, kao i organizacije registrovane u Republici Srbiji.\nPredloge sa fotokopijama tekstova ili CD/DVD sa tv i radio prilozima, kao i tekstovima objavljenim na vebu, treba poslati na mejl press@uns.org.rs ili u pet primeraka dostaviti na adresu Udruženja novinara Srbije, Resavska 28/I, 11000 Beograd sa naznakom „Za novinarsku nagradu Aleksandar Tijanić“.\nRok za slanje predloga je 28. novembar 2018. godine.\nNagrada se sastoji od diplome i novčanog iznosa od 2.000 evra u dinarskoj protiv vrednosti i biće uručena 21. decembra 2018. godine, na dodeli godišnjih nagrada UNS-a.\nnagrade, novinari, unsBeograd


Kraj sramne istorije? – ON-OFF\nKraj sramne istorije?\nTokom proteklih godinu dana više trans osoba surovo je pretučeno u centru Beograda. Poslednji slučaj zabeležen je u martu kada je nekoliko tinejdžera pretuklo maloletnog trans dečaka i dvojicu njegovih drugova, nanevši im teške telesne povrede. Do sada nijedan takav slučaj nije rasvetljen i priveden kraju. Nasilje prema trans osobama i diskriminacija prema njima često se „pravda” uverenjem nasilnika da se radi o mentalno obolelim ljudima – što je na neki način potvrđivalo i mišljenje stručnjaka iz Svetske zdravstvene organizacije (SZO). Danska je pre dve godine postala prva evropska država koja transrodnost više ne definiše kao duševnu bolest. Predstavnici vlade su izjavili da je određivanje transrodnih osoba kao duševno bolesnih nešto što ih „stigmatizuje“ i da „više nemaju strpljenja“ sa Svetskom zdravstvenom organizacijom i njenim radom na novoj definiciji.\nOvih dana je Svetska zdravstvena organizacija najzad donela dugo očekivanu odluku da transrodnost više ne treba smatrati mentalnim oboljenjem. Ona proizlazi iz 11. verzije Međunarodne klasifikacije bolesti (ICD), koju je SZO objavila ove nedelje. Dokument nazvan ICD-11 biće predstavljen Svetskoj skupštini zdravlja u maju 2019. u Ženevi, da bi ga zemlje članice usvojile, a stupiće na snagu u januaru 2022. godine. Stručnjaci iz SZO očekuju da će nova klasifikacija smanjiti stigmatizaciju trasrodnih osoba, doprineti boljem prihvatanju ovih ljudi u društvu i povećati njihov pristup zdravstvenoj nezi. Može se reći da je ovom odlukom u velikoj meri završena sramna istorija patologizovanja, institucionalizovanja, „konverzije“ i sterilizacije transrodnih osoba.\nPrvih dana juna oglasila se i Poverenica za zaštitu ravnopravnosti Brankica Janković koja je pozdravila Predlog izmena i dopuna Zakona o upisu u matične knjige rođenih. Te izmene su učinjene kako bi se olakšala pravna procedura za upis promene pola. Ona je u saopštenju navela da je redovno davala preporuke nadležnim institucijama da unaprede prаvni položаj trаnsrodnih osoba „kаko bi se omogućilo dа novi identitet u potpunosti integrišu u svoj privаtni i profesionаlni život”. Ministar za državnu upravu i lokalnu samupravu Branko Ružić rekao je da će promena pola u matičnim knjigama „biti omogućena na osnovu potvrde zdravstvene ustanove, čime se ostvaruju pravni interesi osoba koje su promenile pol i podstiču mere o zabrani diskriminacije”.\nIako na prvi pogled izgleda da će nova zakonska rešenja znatno poboljšati položaj trans osoba, postoje neke odredbe koje ozbiljno dovode u sumnju ova očekivanja. Organizacija Gayten-LGBT oštro je osudila usvajanje Zakona o izmenama i dopunama Zakona o matičnim knjigama, posebno člana 45b, na koji je ulagala primedbe i tokom javne rasprave.\nNaime, tačno je da se ovim zakonom u Srbiji po prvi put uređuje pravno priznanje roda, ali su uslovi toga krajnje problematični; prema tumačenju ove organizacije, ovim zakonom se od trans osoba zahtevaju hirurške intervencije i sterilizacija kao uslov za promenu dokumenata. Član 45b ovog zakona predviđa da se „u matičnu knjigu rođenih upisuje podatak o promeni pola na osnovu rešenja organa iz člana 6. st. 2 i 4. ovog zakona, koji se donosi na osnovu propisane potvrde nadležne zdravstvene ustanove. Zdravstvena ustanova dostavlja potvrdu nadležnom organu u roku od 15 dana od dana promene pola“.\nKako se navodi u reakciji organizacije Gayten-LGBT: “Na osnovu dosadašnje prakse i iskustva može se zaključiti da se ovakvom formulacijom proces tzv. promene pola vezuje za hirurške intervencije i sterilizaciju, što je protivno međunarodnim standardima ljudskih prava i odluci Evropskog suda za ljudska prava od 6. aprila 2017. kojom je uslovljavanje pravnog priznanja roda sterilizacijom proglašeno kršenjem ljudskih prava”.\nI na primeru ovih zakonskih izmena se pokazalo da vladajuća politička elita nije spremna da dosledno i konzistentno unapređuje ljudska prava najugroženijih grupa građana kao što su trans osobe. Da je bilo famozne „političke volje”, vlada i poslanici bi odavno razmatrali Model zakona o rodnom identitetu koji su pre skoro 5 godina predložili stručnjaci iz pravnog tima Gejten-LGBT u saradnji sa ekspertkinjama za ovu oblast Jelenom Simić, Slavoljupkom Pavlović i Zoricom Mršević. Ovako, trans osobama ostaje još mnogo godina borbe sa sopstvenom državom pre nego što im bude omogućeno da uživaju prava koja imaju ostali građanji Srbije.


Iz ekonomske krize zelenom tranzicijom i vecom ulogom drzave\nTanjug 17. juna 2022. 16:30\nBEOGRAD – Profesor Ekonomskog fakuteta u Beogradu Dragan Đuričin ocenio je danas na tribini o krizama Fondacije „Za srpski narod i državu“ da je uzrok aktuelne svetske krize u neoliberalnom modelu ekonomije, a izlaz iz nje u zelenoj tranziciji i značajnijoj ulozi države.\n„Ono što su na Bi-Bi-Siju pre nekoliko godina nazvali ‘nova normalnost’ zapravo je složena kriza koju čine klimatska kriza, ekonomska, energetska, biološka i geopolitička kriza. Geopolitika sprečava rešavanje svih ostalih kriza, jer je globalnog karaktera“, ocenio je Đuričin.\nOn smatra da je izlaz u zelenoj tranziciji i cirkularnoj ekonomiji kao novom modelu reindustrijalizacije.\n„Zelena tranzicija je izlaz, jer uslov da se postojeća ‘nova normalnost’ pretvori u bolju normalnost je da čovečanstvo prestane da ratuje sa prirodom, ali i sa svojom prirodom“, rekao je Đuričin.\nDodao je da država mora da se pojavi sa „impakt investicijama“, i da je uloga politike da intelignetnim investicijama usmeravaju aktivnosti ljudi.\nOn je objasnio da država ne bi trebalo da se povlači, a „lenji“ političari da kažu kako će sve tržište da reguliše, što je, kako ocenjuje, dugo bila mantra u našoj zemlji.\n„Mi se iz ovog problema ne možemo izvući merama štednje. Iz svake krize se izvlačiš novim rastom, ali inteligentnim“, ukazao je Đuričin.\nOcenio je kako je zato neophodna promena paradigme na nivou države i preduzeća.\n„Taj fetiš neoliberalizma o tržištu kao svemogućem mehanizmu koordinacije se potpuno zaboravlja u novoj ekonomiji. Njena suština je da onaj ko stvara negativne efekte i plati za njih, da se poštuju pravila koja su vezana za ekologiju, socijalni sistem i za principe upravljanja, da se obavi zelena transformacija postojće ekonomije, a da se nova industrijalizacija obavi bez nove emisije ugljeničnih gasova“, istakao je Đuričin.\nProfesor Bojan Dimitrijević je, govoreći o specifičnostima kriza u ekonomiji naveo da je za uspešno upravljanje njima, između ostalog, neophodna diverzifikacija rizika.\nNaveo je da na primeru Srbije to predstavljaju četiri stuba spoljne politike, odnosno saradnja sa EU, SAD, Kinom i Rusijom.\n„Videli ste da je Srbija u kovid krizi upravo zahvaljujući toj politici uspela da balansira i obezbedi vakcine i odgovarajcuća sredstva, pre svega tada sa Kinom i Rusijom, a po potrebi i sa EU“, objasnio je Dimitrijević.\nDodao je da se u teoriji savetuje da se uvek, kada do krize dođe, prihvati da smo u krizi, da reagujemo brzo, svima dodelimo odgovornost, da se što je brže moguće prilagodimo krizi i da saopštimo akcije i rešenja.\n„Sećam se one velike krize povodom elementarnih napogoda u Srbiji 2014. kada je predsednik Aleksandar Vučić udžbenički sledio ove principe. Kada su odmah podeljene odgovonosti, brzo smo se prilagodili krizi i gotovo svakodnevno su sledile akcije i rešenja“, naveo je Dimitrijević.\nPomenuo je da se kao mere prirpeme za umanjenje krize predlažu kontrola javnih finansija i zaduženosti države, odnosno da budžetski deficit bude jedan odsto BDP-a, da javni dug bude 45 odsto BDP-a, da penzije učestvuju sa ne više od 10 odsto, a plate u javnom sektoru ne više od 11 odsto BDP-a.\n„Ministarstvo finansija vodi računa o tome. Mi smo na granici tih ravnotežnih vrednosti i vrlo uspešno upravljamo javnim dugom i imamo vrlo stabilne javne finansije“, ocenio je Dimitrijević.


Poruka Udruženja „Agroprofit” | Agroservis\n> Poruka Udruženja „Agroprofit”\nOdgajivači tovnih rasa koji su prihvatili preporuku Udruženja „Agroprofit” da sačekaju sa prodajom „dok kupci nude niske cene, jer misle da će zabrana izvoza žitarica na to uticati”, su zadovoljni, jer se sa cenom od 2,8 evra/kg žive mere, uglavnom, uklapaju u troškove.\nZbog odmeravanja našeg tržišta kompanija „Kazazi” iz Albanije nije počela otkup, a broj junadi koji je za nju bio namenjen od Proizvodne grupe Udruženja „Agroprofit” je znatno smanjen. Oni nisu bili zadovoljni ponuđenom cenom od 2,8 evra/kg, koja je važila za proteklu nedelju. Istraživanje tržišta, koje redovno sprovodi Udruženje „Agroprofit”, pokazuje da u regionu i u Evropi ima sve manje utovljene junadi i teladi za tov i da je donedavno u ovim zemljama cena povećana sa 2,8 do 3,10 evra/kg. I dalje se najviše traži teža roba, a glavni kupci su zemlje Liban, Izrael, Libija i Italija.\nOvih dana dogodilo se „trgovačko čudo”: Poljska, veliki izvoznik junadi i junećeg mesa, uvozi živu junad iz Hrvatske po 3,00 evra za kg. Kupac, koji je u Hrvatskoj nameravao da puni brod sa živom junadi za Izrael, opredelio se da to pokuša da učini u Baru, očekujući da preuzme junad iz Srbije. Da li će u tome uspeti, znaće se uskoro. Zastoj koji je nastao u otkupu zbog špekulacija kupaca junadi oni će sada, izgleda, to ipak platiti. Farmeri koji imaju kvalitetnu junad u Srbiji imaju najnižu cenu od 2,8 evra po kg, a za ona visokokvalitetna grla farmeri traže 3,10-3,20 evra.\nKompanija „Kazazi” iz Drača (Albanija), koju je Udruženje „Agroprofit” preporučilo izvozniku, a koji je ovoj klanici uputio i dogovoreni predračun u protekloj nedelji, je odbila cenu od 2,8 evra/kg, iako je svako grlo bilo teže od 500 kg I prve klase. Umesto tih goveda oni su od naših farmera tražili krave, iako su dostigle cenu od 2,20-2,30 evra/kg. Zbog ovakve poruke „Kazazi” nije više prioritet za prodaju junadi Proizvodne grupe u okviru Udruženja „Agroprofit”. Iz Udruženja „Agroprofit” su ovom kupcu poručili da ponuđena količina od 400 grla iz tova više ne postoji, a da farmeri šarolea, koje su iz pomenute klanice videli na severu Bačke, imaju veće cene.\nUdruženje „Agroprofit” članovima Prozvodne grupe preporučuje da sačekaju veću cenu od izvoznika, a da klaničari poodavno maloprodajne cene mesa formiraju prema otkupnoj ceni od 3,00 evra po kg žive mere.


Broj pregleda : 6616214\nTurci traže severni Kipar, Mađari deo Rumunije. Savetodavno mišljenje Međunarodnog suda pravde da jednostrano proglašena nezavisnost Kosova i Metohije nije u suprotnosti sa međunarodnim pravom otvara mogućnost za međunarodno priznanje severnog Kipra koji je takođe jednostrano proglasio nezavisnost, smatraju turski analitičari.\n" Verujem da je time otvoren novi prozor za Turke na podeljenom ostrvu, za međunarodno priznanje države na severnom Kipru", smatra Gezde Kilic Jašin, analitičar za Balkan u istraživačkom centru TURKSAM.\nDnevnik "Hurijet" je preneo mišljenje Muzafera Vatansevera, iz centra USAK kako "postoji sličnost (Kosmeta) sa kiparskim slučajem što Turska može da iskoristi u budućnosti".\nTurska među prvima priznala Kosmet\nMinistarstvo spoljnih poslova u Ankari je pozdravilo mišljenje MSP o Kosmetu. Turska je, uz Avganistan i SjAD, prva priznala jednostrano proglašenje nezavisnosti u Prištini.\nNa silom podeljenom istočnomediteranskom ostrvu je 1983. jednostrano proglašena Turska Republika Severni Kipar koju je dosad priznala samo vlada u Ankari.\nTurske oružane snage su 1974, posle pokušaja državnog udara grčkih ultranacionalista u kiparskom glavnom gradu Nikoziji, okupirali severni deo ostrva.\nTurski analitičari u isto vreme, međutim, odbacuju mogućnost da bi savetodavno mišljenje MSP po kome jednostrana odluka privremenih institucija samouprave u Prištini u februaru 2008, nije bila u suprotnosti sa međunarodnim pravom, mogli da iskoriste i Kurdi da proglase nezavisnost.\n"Kurdi su uvek bili u sastavu Turske i nisu stakli svoja prava preko separatističke države. Kosovo je u Jugoslaviji bilo autonomni region, a Kurdi su uvek bili deo jedinstvene države", smatra Vatansever.\nKurdi koji čine gotovo petinu među 72 miliona stanovnika Turske, od 1984. se oružjem bore za svoju autonomiju i za to vreme je poginulo preko 40.000 ljudi.\nLider zabranjene Radničke partije Kurdistana (PKK) Murat Karajilan početkom nedelje je u jednom intervjuu izjavio da će proglasiti nezavisnost, ukoliko vlasti u Ankari ne prihvati pregovore o političkom rešenju kurdskog pitanja.\nTekeši traži "samostalnost" za Mađare\nLider mađarskih separatista u Rumuniji i potpredsednik Evropskog parlamenta episkop Laslo Tekeš pozdravio je odluku Međunarodnog suda pravde (MSP) o Kosovu i zatražio da se rumunskoj oblasti u kojoj Mađari čine većinu da "samostalnost", piše Politika.\nRumuni i Mađari, neprijatelji il' drugari?Episkop Tekeš je, navodi Politika, odmah po objavljivanju odluke u Hagu "izašao sa sa gromoglasnom izjavom" da je MSP pokazao da je Sekujska pokrajina "isto što i Kosovo" i da i njoj treba dati "samostalnost", odnosno, "punu etničku autonomiju". Politika piše da je to oblast u usred Rumunije, koja okuplja tri okruga sa većinskim mađarskim življem.\nEpiskop Tekeš je otvoreno pozvao rumunske Mađare da "izađu na ulice" i da poput "Kosovaca i Katalonaca" izbore svoja „zakonita prava”.\nZvanični Bukurešt je po objavljivanju savetodavnog mišljenja MSP o Kosovu saopštio da je ono neprihvatljivo, jer je Sud, kako je ocenjeno, zaobišao da odgovori na pravo pitanje o tome da li se jednostrano otcepljenje Kosova od Srbije slaže sa dosad punovažnim normama međunarodnog prava.\nPoziv biskupa Tekeša da rumunski Mađari izađu na ulice, kao i tvrdnja njegovog sledbenika Toro Tibora, izvršnog predsednika separatističkog Nacionalnog mađarskog saveta Transilvanije da su "već izgubili strpljenje", izazvali su ogorčenje široke rumunske javnosti, piše Politika.\nČuju se ne samo pozivi na oprez, nego i na efikasne mere zaštite nacionalnog integriteta zemlje, na primenu odredbi Ustava.


Kulturno-umetničko društvo Visoke turističke škole\nKUD VTŠ "NOVI BEOGRAD" postoji od 04. januara 1974. godine. Od svog nastanka, Društvo je radilo u okviru Radničkog univerziteta, Politehničke akademije, a sada Visoke turističke škole. Za sve to vreme odrednica delovanja i postojanja je bila Novi Beograd, okupljajući mlade Novog Beograda u svojim aktvnostima, negujući pri tom lepu govornu reč, igru, pesmu i manire kulturnog ponašanja.\nU proteklim godinama naši ansambli, sa svojim programima, su bili svojevrsni ambasadori kulture u: Austriji, Nemačkoj, Francuskoj, Italiji, mađarskoj, Holandiji, Belgiji, Španiji, Grčkoj, Švajcarskoj, Poljskoj, Bugarskoj, Rumuniji, Turskoj, Ukrajini, Rusiji, Sloveniji...\nNaše Društvo je jedno od retkih na ovim prostorima, koje nema stalno zaposlenih, od 1992. godine, nema dotacija društvene zajednice a sve vreme je radilo bez i jednog dana prekida.\nKUD VTŠ na Sajmu turizma od 24. do 27. februara 2011. godine\nKUD VTŠ na Sajmu turizma - 1. mart 2009. godine\nProslava školske slave - 26. februar 2009. godine


Ruski helikopter gasio požar u Bosilegradu\nPočetak/Društvo/Ruski helikopter gasio požar u Bosilegradu\nNiške Vesti8. avgusta 2017.\nRuski helikopter Mi-8, koji je 2. avgusta sleteo u Niš, učestvovao je u gašenju požara u okolini Bosilegrada. Ovom akcijom sačuvano je par desetina hektara šume, kao imovina više od hiljadu stanovnika sa ovog područja.\nMI-8 je na ka Bosilegradu krenuo u nedelju, a šumski požari koji su lokalizovani izbili su u blizini naselja Gornja Ljubata.\n„Uveren sam da je MI-8 najpogodniji za ovakav teren i verujem da će korišćenje ovog helikoptera smanjiti rizik od nastanka novih požara i da će biti efikasno sredstvo u borbi protiv požara“, rekao je komandant posade Vladimir Serišev, a navodi se u saopštenju Srpsko-Ruskog humanitarnog centra.\nPodsetimo, MI 8 sleteo je u sredu sleteo u Niš, a na aerodromu „Konstantin Veliki“ ostaje do 31. avgusta. Helikopter se u Nišu nalazi na osnovu Sporazuma Vlada Srbije i Rusije o saradnji u oblasti humanitarnog reagovanja u vanrednim situacijama.\nmi8 požar rusko srpski humanitarni centar\nEksplodirao bojler u Mostarskoj ulici, nema povređenih (FOTO)


Početna / Vesti / Kako do dozvole za kretanje: Uputstvo za poljoprivredne proizvođače\nTimočka 03/04/2020 | 18:50\tVesti, Društvo, Timočka Info\nMinistarstvo poljoprivrede, šumarstva i vodoprivrede obaveštava poljoprivredne proizvođače da Štab za vanredne situacije grada Zaječara nije nadležan za izdavanje dozvola registrovanim poljoprivrednim gazdinstvima za kretanje u vreme zabrane istog, već Uprava za veterinu pri Ministarstvu.\nDa bi poljoprivredni proizvođači dobili dozvolu za hranjenje stoke na isturenim farmama ili predaju mleka, te obilazak pčelinjaka i voćnjaka, moraju se obratiti Ministarstvu poljoprivrede putem ovog linka.\nIsto se odnosi i na predaju mleka otkupnim stanicama.\nKontakt za usmeravanje i bliže informacije nalazi se na sajtu Uprave za veterinu.\nBez obezbeđivanja navedenih dozvola, kretanje u vreme zabrane nije dozvoljeno.\nKljučne reči COVID-19 Agrikultura Vanredno stanje Virusi Dozvola Zaječar Ministarstvo PŠV Poljoprivreda Uputstvo\nPrethodna Štab za vanredne situacije grada Zaječara: Poništene sve prethodne i donete nove naredbe\nSledeća Zaječar: Spisak prodavnica za snabdevanje lica preko 65 godina za 4. april


Povodom Projekta "Osnažene - ujedinjene" održan sastanak sa udruženjem "OKO"\nPredstavnici Centra za zaštitu ljudskih i manjinskih prava i vrednosti „OKO“ prezentovali su na sastanku sa predstavnicama Gradske opštine Mladenovac projekat „Osnažene – Ujedinjene“, koji je namenjen osnaživanju žena sa sela za aktivno učešće u javnom životu lokalne zajednice kroz veću zastupljenost u svim sferama društva.\nSastanak je održan na inicijativu te mladenovačke organizacije, a ispred Gradske opštine Mladenovac prisustvovale su Gordana Dimitrijević-Bjeličić, predsednica Skupštine, Suzana Vasić, članica Veća i Jelica Gigov, predsednica Komisije za rodnu ravnopravnost.\nPredstavnici Centra „OKO“ su istakli da je neophodno uključivanje žena sa sela u kreiranje lokalnih politika i procesima donošenja odluka imajući u vidu da nisu u dovoljnoj meri zastupljene u upravljačkim strukturama na nivou seoskih mesnih zajednica.\nU tom smislu, kako su naveli, potrebno je raditi na unapređenju rodne ravnopravnosti i kapaciteta žena sa sela u oblasti građanskog aktivizma, što je i jedan od ciljeva ovog projekta.\nPredstavnice Gradske opštine Mladenovac pružile su podrušku projektu i istakle da žene sa sela imaju značajnu ulogu i potencijal za razvoj sela, te da je njihovo aktivno učešće u kreiranju lokalnih politika od velike važnosti.\nNavele su da opština Mladenovac posebnu pažnju posvećuje ekonomskom osnaživanju žena sa sela i dodale da je ovaj projekat takođe bitan za lokalnu zajednicu kako bi se dodatno unapredio položaj žena iz seoskih mesnih zajednica.\nUdruženje „OKO“ projekat „Osnažene – Ujedinjene“ realizuje uz podršku Balkanskog fonda za demokratiju, projekta Nemačkog Maršalovog fonda Sjedinjenih Država i USAID.\nDatum kreiranja: 20. septembar 2021 .